У ватанни қутқариб қолди… - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 22 Июн 2017\tКӯришлар: 618\nочиб берган сатрлар. Эътиқоди бўлак, дунёқараши ўзгача бўлгани учунгина ота болага, ака укага қурол ўқталган биродаркушлик уруши даврида биз бир-биримиз билан тил ва дил билан эмас, қурол, дўқ-пўписа билан гаплаша бошладик.\nАна шундай таҳликали ва мудҳиш кунларда мамлакат тақдирини ким қўлга олди? Маънавиятимиз, минг йиллик шарқона одобимиз инқирозга, тубанликка юз тутган кунларда катта-кичикни ким инсофу диёнатга чақирди? Қолаверса, жарлик ёқасига келиб қолган мамлакатнинг азамат чўққисига ким ўз елкасини тутиб берди? Кимнинг келбати бошимизга ёғилган ўқларга қалқон бўлди?\nҚуйидаги қайдлар ана шу саволларга самимий жавоб топиш йўлидаги бир уринишдир.\nПанж ноҳиясидан Душанбега қараб жўнаган машина йўлларда илгаригидек “инқиллаб-синқиллаб” юрмайди. Бир маромда, енгил боради. Йўллар - кенг ва текис. Ўнг ва сўл томондаги манзаралар ҳам дилтортар, кўнгилга ҳузур-ҳаловат бағишлайди. Душанбега келгунча икки томон, бир-бирига туташиб кетган адирликларда мевали ва манзарали боғ-роғлар гуркираб турибди. Президентимизнинг коммуникация соҳасига жиддий эътибор қаратиши ва боғлар барпо этиш тўғрисидаги кўрсатмалари даъвату қоғозлардан ҳаёт ва амалга кўчганлиги кўзга яққол намоён бўлиб туради: катта хиёбон йўллар чеккасида неон чироқлари, дам олиш бекатлари. Боғларнинг шундоққина этагида боғбонлар челак ва қути тўла мева-чеваларни сотувга чиқаришган. Ҳам чакана, ҳам улгуржи савдо тадбиркорларга ҳам, оддий йўловчиларга ҳам қўл келади. Қўрғонтепа трассасида кутилмаганда машинани тўхтатган ҳайдовчи бесаранжом пассажирларни тинчлантирган бўлди:\n-Ўртоқлар! Бир минут. Ўрик оламан. Бир челак ўрик оламану йўлда давом этамиз. Келинингиз мураббо учун “заказ” қилганди.\nМашинамиз йўлга чиққанда, икки кўзи олдинга қадалган ҳайдовчи ўзига-ўзи гапиргандай:\n-Қандини урсин, Президент. Мана шу адирликлар саҳройи кабирдек қайнаб ётарди. Жазирамада қақшаб турган янтоқдан бўлак гиёҳ унмасди. Энди-чи, Президентимизнинг қайта-қайта таъкидлашлари, чақириқлари ортидан боғлар бунёд этилди.\nАна шундай ширин суҳбатлар билан Душанбе шаҳрига етиб келдик. Кун тиккага келганди.\nМашинамиз кўм-кўк осмон фонида ҳилпираб турган Давлат байроғи мажмуаси ёнидан ғизиллаб ўтаётганда, олдинроқда биқиниб ўтирган бир мўйсафид орқасига ўгирилди:\n-Тўғри айтасан, ҳайдовчи. Ким нима деса десин, Президентимиз яхши ишларни амалга оширди.\n-Президентимизни айтаман. Очарчиликни тугатди. Бир парча нонга зор бўлган эдик. Куппа-кундузи ташқарига чиқишга ботинолмасдинг. Урушни айтмайсанми? Бегуноҳ одамларнинг ёстиғини қуритди, бу касофат уруш. Болаларнинг дувиллаб оққан кўз ёшларига қарашнинг ўзи кўнгилларни эзиб, обу адо қиларди. Эҳ, у кунлар бошқа қайтиб келмасин! Раҳмат, Президентимизга. Ўшанда бир йил ичида учта раҳбар алмашди. Бирортаси мамлакатни бошқара олмади. Эмомали Раҳмон-чи. Эмомали Раҳмон ўзини ўт-олов ичига ташлади, аммо эл-улусни битта – тинчлик ва осойишталик неъматлари билан тўлган дастурхон атрофида бирлаштирди.\n-Хўш, хўш, отахон. Нимага жимиб қолдингиз?\nАтрофини анвойи гуллар безатиб турган Исмоил Сомоний ҳайкали олдига келганда, кўзлари қувнаб кетган мўйсафид кўрсаткич бармоғини лабига босиб, “жим тур” деган ишорани қилди. Кейин болаларга хос қувноқ кўзларини суҳбатдошига қадади:\n-Мана бу ҳайкалга қара, болам. Қўлимдаги тожга боққину, ўзлигингни англа, ватанингни душмандан асра, деб тургандай. Президентимиз Эмомали Раҳмон ҳам Исмоил Сомоний жасоратини такрорлади.\n-Исмоил Сомоний қандай жасорат кўрсатган?\n-Иммм... - деганча ўйланиб қолди мўйсафид. -Исмоил Сомонийми? Исмоил Сомоний Бухорони қутқариб қолди. Эмомали Раҳмон эса, она-Ватанимиз – Тожикистонни қутқарди.\n-Вақтида ўқитувчи бўлиб ишлаганмисиз дейман, бобо?\n-Йўқ, оддий бригадир эдим. Далада ишлаганман. Суягим меҳнатда қотган. Лекин меҳнатим эвазига дунёни айланиб келдим. Ҳозир нафақадаман. Неварамни бир кўриб кетишга келдим.\n-Неварангиз нима қилади бу ерда?\n-Ўқийди, болам. Ўқийди. Президент бованинг квотаси билан ўқишга келган. Муаллимликка ўқияпти. Миллий университетда.\n-Иш йўқ-ку, бобо. Дипломни олиб ёстиқнинг тагига ташлаб қўядими? - сақич чайнаб ўтирган ёш йигитнинг бу луқмаси “сариқ матбуот”даги сийқаси чиққан жумлага ўхшаб кетди.\nЭнди отахон мулзам бўлиб, дамини ичига ютади, деб ўйладик. Лекин мўйсафид бўш келадиганлар тоифасидан эмас экан. Унинг юзларига мулойим табассум иниб, суҳбатдошига савол назари билан қаради:\n-Ўзинг қаерда ишлайсан?\n-Менми?- чайналиб қолди ёш йигит. Мен... мен Россияга бориб келаман...\n-Она уйингда ишла болам. Она уйингда...\nҚиз неварасини кўриб кетиш учун сафарга чиққан мўйсафид Тожикистон Миллий университети бекатида тушиб қолди.\nМўйсафид кетди. Аммо унинг: - “Она уйинг”, - деган китобий бўлмаган, оддийгина, самимий сўзлари кўнгилларда нақшланиб қолди.\nОна уйинг! Бу сўз бирикмаси кўнгилни ишонч ва умид учқунларига тўлдириб юборади. Она уйнинг катта шаҳар – пойтахт ёхуд олис музофотда бўлишининг фарқи йўқ, унчалик муҳим ҳам эмас. Она уйинг катта шаҳарлар ва пойтахтларнинг харитасида хиралашиб қолиши мумкин. Аммо кўнгил харитасида хиралашмайди. Аксинча, борган сайин, йиллар ўтган сари тиниқлашиб, теранлашиб боради. Она уйинг тинч бўлса, кўнгиллар ҳам тинч бўлади. Кўнгиллар озода бўлади. Президентимиз она уйимизга тушган ўт-оловни меҳр-муҳаббат сувлари билан ўчиришга, қонни қон билан эмас, сув билан ювишга даъват қилди. Миллий бирликни таъминлади. Фуқаролар урушини тўхтатди. Бир ўйлаб кўринг. Улуғ Ватан уруши 1418 кун давом этган бўлса, фуқаролар уруши (1992—1997 йиллар) 1880 кун давом этди. Улуғ Ватан урушида Тожикистондан 60 минг киши ҳалок бўлган бўлса, фуқаролар урушида бу аянчли рақам юз мингни ташкил қилди. 60 минг бола ота-онасидан айрилди. Қарийб бир миллион одам турар жойини мажбурий тарк этиб, “қочоқ” деган номни олган эди.\nЭмомали Раҳмон тарихий ўн олтинчи сессия қарори билан давлат сарвари этиб сайланганида, эндигина қирқ ёшга кирган эди. Қўрқув нима эканлигини билмайдиган, довюрак, паҳлавонкелбат йигит аста ўрнидан туриб, давлат байроғи олдида пайдо бўлди. У байроқни ўпиб, юз-кўзларига суртганда, тинчлик ва осойишталикни соғинган кишилар кўзида ишонч ва умид ёшлари ҳалқаланди.\nТинчлик ва миллий бирлик асосчиси – Миллат пешвоси, оқил ва доно сарваримиз Эмомали Раҳмон она-Ватан байроғи олдида берган ваъдасининг устидан чиқди. Шукроналар бўлсинки, бугун биз ана шу табаррук айёмнинг 20 йиллигини нишонлаш арафасида турибмиз. Эмомали Раҳмон ўша ҳизрнамо мўйсафид айтган она уйимизни, Ватанимизни қутқариб қолди. Мўйсафид айтган она уй ҳаммамиз учун муқаддасдир. Бу уйни асраб-авайлайлик, азизлар.\nБугун: 24-01-2020 13:58:30


Александр Гейнрих: «Голга ҳаммуаллифлик қилганимнинг ўзи-да ёқимли» » Скачать музыку бесплатно новинки музыки 2016-2017\nАлександр Гейнрих: «Голга ҳаммуаллифлик қилганимнинг ўзи-да ёқимли»\nКомментариев: 0 Просмотров: 130 Дата: 25-03-2016, 00:22 Футбол бўйича Ўзбекистон миллий терма жамоаси ҳужумчиси Александр Гейнрих Филиппинга қарши ЖЧ—2018 ва Осиё Кубоги—2019 саралаш учрашувидан сўнг ЎзМТРКнинг «Спорт» телеканалига қисқача интервью берди.Маълумот учун, 24 март, пайшанба куни Тошкентдаги «Бунёдкор» стадионида бўлиб ўтган Ўзбекистон — Филиппин учрашуви 1:0 ҳисобида мезбонлар фойдасига ҳал бўлди. Ўйиндаги ягона голга Анзур Исмоилов муаллифлик қилди, унга тўпни Александр Гейнрих етказиб берган эди.«Майдонга тушиб, жамоага ёрдам бериш — менинг вазифам. Майдонга чиқиб, жамоага ёрдам бера олганимдан хурсандман», — деди футболчи.«Гол ура олганим йўқ, лекин голга ҳаммуаллифлик қилдим. Шунинг ўзи ҳам ёқимли. Ҳаммаси шундай давом этсин, ҳар сафар майдонга тушганимда ғалаба қозонаверайлик», — дея қўшимча қилди Александр Гейнрих. - деб хабар бермоқда Stadion.uz нашри.


Буркина-Фасодаги тўқнашувларда 10 киши ҳалок бўлди\n09:32 / 20.09.2015\nБуркина-Фасо пойтахти кўчаларида содир бўлган тўқнашувлар натижасида 10 киши ҳалок бўлди, дея хабар бермоқда Reuters.\nСўнгги маълумотларга кўра, уч кундан буён давом этиб келаётган тартибсизликлар оқибатида 100дан зиёд киши жароҳат олган.\nНамойишчилар мамлакатдаги ҳарбий давлат тўнтарилишига қарши норозилик билдириб кўчаларга чиқишмоқда. Полиция намойишчиларни тарқатиш учун огоҳлантирувчи ўт очган, бунга жавоб тариқасида ҳуқуқни ҳимоя қилиш органлари ходимларига тошлар улоқтирилган.\nАввалроқ Буркина-Фасо вақтинчалик парламенти раҳбари Шариф Сай мамлакатда давлат тўнтарилиши содир бўлгани ва унинг бошқарувини ўз қўлига олганини маълум қилган эди. Ҳарбий хизматчилар эса комендантлик соати жорий этилиб, мамлакат чегаралари вақтинчалик бекитилишини эълон қилган.


Qalampir.uz - Қайнота келинига хушомад қилгани ростми? Сўз келинчакнинг эрига\nҚайнота келинига хушомад қилгани ростми? Сўз келинчакнинг эрига\n16:28, 26.12.2017 Жамият\nМухлиса Раҳматова кўрсатувда қайтонаси унга хушомад қилганини айтган эди.\nТошкент вилоятидан бўлган Мухлиса Раҳматованинг “Ўзбекистон” телерадиоканали “Учбурчак” ток-шоусидаги иштироки ижтимоий тармоқларда муҳокамаларга сабаб бўлмоқда. Кимдир келиннинг ўзини айблаб, оилавий муаммоларни телевидениега олиб чиқиб муҳокама қилиши нотўғрилигини айтса, яна кимдир буни эфирга узатган телевидение раҳбариятини айбламоқда.\nМухлиса Раҳматова кўрсатувда қайтонаси унга хушомад қилганини айтган эди. У келин бўлиб тушган маҳалла фуқаролар йиғини маслаҳатчиси ҳам кўрсатувда иштирок этиб, Мухлиса Раҳматова келин бўлиб тушган оилага ижобий баҳо берди.\nДастур ижодкорлари – журналистлар Нозима Воҳидова ҳамда Нилуфар Умрзоқова холислик ва адолат мезонларни унутмаган ҳолда кўрсатувга Мухлиса Раҳматованинг қайнотаси ва турмуш ўртоғини ҳам таклиф этишган эди. Бироқ улар телевидениега чиқишдан бош тортишган. Нозима Воҳидова Мухлиса Раҳматованинг турмуш ўртоғи билан телефон орқали мулоқот қилиб, буни ҳам эфирга узатди.\nМухлиса Раҳматованиг турмуш ўртоғи буларнинг ҳаммаси туҳмат экани айтади.\n“Унинг уйида қайнонам хўжайин бўлгани учун мен билан алоҳида уйга чиқиб, худди онасидек, менинг устимдан ҳукмронлик қилмоқчи бўлди”, дейди Мухлиса Раҳматованинг турмуш ўртоғи.\nДональд Трамп бир йилда 100 кун шаҳар ташқарисида дам олган\n17:55, 07.01.2018 30 861\n21:40, 26.12.2017 18 281\n11:28, 26.12.2017 11 974


Декабрь 2019 — Nastarin\n » 2019 » Архив по месяцам "Декабрь"\nАммо, минг афсуски инсон таваллуд топган онданоқ атрофида рўй бераётган таъмагирлик саҳнасига гувоҳ бўлишга мажбур бўляпти. Гўдакларнинг руҳият оламига таъмагирликнинг ғуборли тўлқини етиб келиб, унинг мусаффо дунёсига раҳна солмайди деб, ким кафолат бера олади. Ҳа, ана шу оқ, кўк, қизил халатлиларнинг айримлари гўдакнинг яқинларидан суюнчи дейсизми, қўл ҳаққи ёинки кўнгил олиш дейсиз-ми, совға ёки пора дейсизми қандай номласангиз ҳам барибир барини интиқ кутишади. Имо-ишора қилишади, турли баҳоналар билан диққатингизни тортишга уринишади, шунда ҳам тушунмасангиз рўйи рост мақсадларини изҳор этишдан уялишмайди. Ҳатто, қатъий туриб ўзларини рози қилишингизни сўрашади. Порахўрлик, давлат мулкини ўзлаштириш, таъмагирлик каби иллатларнинг бошқа турли соҳаларда ҳам илдиз отганлиги ачинарли ҳол албатта. Ахир, уларнинг барчаси текинга эмас, ойлик маош олиб ишлашади-ку! Маош бу-ўз ҳалол меҳнатига яраша ҳақ олиш, рағбат ҳисобланмайди-ми?\nПора кутаётган ва уни жон-жон деб олаётганлар навосиз кишилардир. Навосизлик бу-маърифат куйидан маҳрумликдир. Қалбида, қулоғида навоси борлар пора олмайди, порахўрлик жаҳолатидан ўзини асрайди. Пора олмаган кишилар қашшоқ бўлиб қолади-ми? Аслида порахўрлар маънан қашшоқ одамлардир.\nПора бермаган кишининг иши раво бўлмайди-ми? Сифатли тиббиёт хизматидан маҳрум қилишади-ми? Турли баҳоналар билан ишга қабул қилишмайди-ми? Пора бермай туриб ҳаётда муносиб ўрин топиб бўлмайди-ми? Ҳеч ким пора бермаса порахўр қаердан пайдо бўлади?!\nПора берувчиларнинг ҳам аслида онги, шуури навосиз эканлиги шубҳасиз. Жамиятдаги коррупция ҳаммага тегишли муаммо, ёмон иллат. Иллат тузатилмас экан бу жамиятда янгиланиш, тараққиёт, ободлик бўлиши мумкин-ми? Қалбининг ободлиги, тафаккурининг тозалиги, иймонининг бутунлиги ҳақида ҳар бир инсон ўзи қайғуриши шарт эканлигини биз қачон англаб етамиз?\nКоррупцияга қарши қатъият билан курашиш учун эса авваламбор, ҳалолликнинг моҳиятини англаб олиш зарур. Ҳар биримиз, ҳар куни, ҳар лаҳзада порахўрлик, таъмагирлик каби иллатларга нисбатан тоқатсизлик ва муросасизлик позициясида туришимиз шарт. Коррупция юз берган вазиятларни мутлақо баҳоналар излаш билан изоҳлаб ва ҳеч қандай сабаблар қалқонида оқлаб бўлмайди, фақатгина бундай ҳолатларни қоралаб, инкор этилса тўғри бўлади.\nБолажон, сен наво куйини чалишни ўрган, уни аввало ўз қалбингга жо эт. Зеро, бутун борлиқ мумтоз куйга тўлиб, инсонлар сийратини янгилагай, афзал қилгай. Шояд ўзинг умидли чолғучи бўлгайсан ва маърифат қўшиғини куйлагайсан.\nШундай куйлаки, инсонлар қалби маърифат нурларига, гўзал наволарга лиммо-лим тўлсин, олижаноблик уларнинг илму амалига айлансин, ҳалоллик, одамийлик хислатлари билан безансинлар.\nМуслима Ёдгорова 5.09.2019 йил\n“Қучоқ очиб халқ ичига борайлик!” Абдулҳамид Чўлпон\nХалқ уммонида улкан қудрат шайланади,\nИмконлар топиб тўлиб-тошса эзгуликка.\nБирлашганида ғолиб кучга айланади,\nАждодлар донолиги даҳлдор мангуликка.\nҚучоқ очиб халқ ичига борайлик илдам,\nАзиз элни маърифатга чорлайлик ҳар дам.\nКелажак авлодни чиниқтирар авайлаб,\nИлму ирфон бўстонига масрур йўллайди.\nИстиқбол учун эл тадбир қўллар атайлаб,\nЮксак жаҳон айвонига қаддин бўйлайди.\nКамол топмоқ орзусида яшайди элим,\nПорлоқ ҳаёт мезонида тарбия нажот.\nМаънавият малҳамидан яйрайди дилим,\nФаровонлик, ободликни эл этса ижод.\nАссалом, ўзбек халқим, овоз бер озод, ҳур,\nПешвоз чиқ, янги дунёга юксалиш сари.\nЯнгиланиш давронига қадам бос мағрур,\nИнсон манфаати учун дастурлар бари.\nХалқим мангу китоб, битиклари буюкдир,\nБунёдкорлик жон-танига кетгандир сингиб.\nМеҳмоннавоз, меҳри дарё элим суюкдир,\nТинчликсевар халқни сира бўлмайди енгиб.\nМуслима Ёдгорова 17.11.2019 йил


OzodlikOnline: Ўзбекларни ким ва нима кўчага чиқара олади?\n21 апрел 2021, Тошкент вақти: 19:42\nШайх жанозасига тўпланган издиҳом.\nШайх Муҳаммад Содиқ Муҳаммад Юсуф жанозасига мустақил Ўзбекистон тарихида кузатилмаган катта оломоннинг тўпланиши жамоат бўлиб тўпланишдан чўчиб қолган ўзбекистонликларни уюштириши мумкин шахс ва ғоялар мавжудлиги ҳақида баҳс туғилишига сабаб бўлди. Сизнингча¸ қандай етакчи ва қандай ғоялар бугун ўзбекистонликларни уюштириш ва майдонларга олиб чиқишга қодир?\nЎзбекистон Республикаси Конституциясининг “Сиëсий ҳуқуқлар” деб номланган VIII бобининг 33-моддасида:\n- Фуқаролар ўз ижтимоий фаолликларини Ўзбекистон Республикаси қонунларига мувофиқ митинглар¸ йиғилишлар ва намойишлар шаклида амалга ошириш ҳуқуқига эгадирлар. Ҳокимият органлари фақат хавфсизлик нуқтаи назаридангина бундай тадбирлар ўтказилишини тўхтатиш ëки тақиқлаш ҳуқуқига эга¸ деб ëзилган.\nКейинги 34-моддада эса:\n- Ўзбекистон Республикаси фуқаролари касаба уюшмаларига¸ сиëсий партияларга ва бошқа жамоат бирлашмаларига уюшиш¸ оммавий ҳаракатларда иштирок этиш ҳуқуқига эгадирлар.\nСиëсий партияларда¸ жамоат бирлашмаларида¸ оммавий ҳаракатларда¸ шунингдек, ҳокимиятнинг вакиллик органларида озчиликни ташкил этувчи мухолифатчи шахсларнинг ҳуқуқлари¸ эркинликлари ва қадр-қимматини ҳеч ким камситиши мумкин эмас¸ деб ëзиб қўйилган.\nБу конституция қабул қилинганидан бери орадан ўтган қарийб 23 йиллик яқин тарих давомида ўзининг ушбу конституцион ҳаққидан фойдаланишга уринганлар қамоққа ташланиб¸ сургунга чиқарилганидан сўнг¸ 2015 йилга келиб аксар халқ Конституцияда ўзига шундай ҳақ берилганини ҳам унутаëзди.\nОқибатда¸ оммавий ҳаракатга уюшиш ва уюштириш¸ митинг¸ йиғилиш ва намойиш ўтказиш ва унда қатнашиш ўзбекистонликлар зеҳниятида “конституцион тузумга тажовуз” деб баҳоланадиган оғир айб ўлароқ қабул қилинадиган ëхуд Ўзбекистондаги тинчликни кўролмайдиган¸ уни Афғонистон¸ Ироқ ва энди Украинага айлантирмоқчи душманлар фитнаси, деб талқин этиладиган бўлиб қолди.\nЎз ҳаққини сўраб кўчага чиқиш жиноятга тенглаштирилиши ортидан ўзбекистонликлар кундалик маиший ҳаëт (газ ва свет йўқлиги)дан токи сиëсий коррупция зулмига қарши чиқиш ва на бундай қаршиликка журъат топганларни қўллаш¸ улар ëнида уюшиш инстиктини йўқотаëзди.\nКузатувчилар ўзбекларни оммавий тарзда уйидан кўчага олиб чиқувчи кучли омиллар рўйхатининг:\n- текин ош (тўю ҳашам);\n- футбол (пуллик ëки бепул томоша);\n- арзон нарсалар савдоси (шакар¸ ëғ¸ ун ва ҳоказо) билан тугаши, бу рўйхатга на сиëсий-иқтисодий ва на диний-маънавий ҳақ сўраш кирмаслигини айтадилар.\nШайх Муҳаммад Содиқ Муҳаммад Юсуф вафотидан сўнг бу рўйхатга расмийлар монеълик қилмайдиган жаноза маросими ҳам қўшилган бўлди.\nАйни пайтда¸ ўлимидан сўнг шайхга нисбатан чексиз муҳаббати ва эҳтиромидан баҳс этаëтган бу мухлислар шайх ва унинг каби юз минглаб мухлиси бўлган Абдували қори Мирзаев ва Обид қори Назаров каби диний уламолар ëхуд Хайрулла Ҳамидов каби ишқибозлари кўп танилган шахслар ҳибс этилганда¸ ғойиб бўлганда ëки сургун бўлиб¸ суиқасдга учраганида ўз маънавий етакчилари ҳимояси учун конституцион ҳаққидан фойдаланиб¸ кўчага чиқмаган эди.\nСизнингча¸ 25 йилдан бери “кўчага чиқиш”ни Жаслиққа йўлланма деб қабул қиладиган бўлиб қолган ўзбекистонликлар шуурини бундай қўрқувдан озод қилиш ва уларни ўз конституцион ҳаққидан фойдаланишга қандай ўргатиш мумкин?\nУлар зеҳниятига бу ҳақни ким, қандай қилиб сингдириши ва ким, қандай қилиб бу ҳақдан фойдаланишга ўргатиши мумкин?\nШахсан Сиз қандай йўлбошчи ва қайси ғоя-талаблар учун кўчага чиққан бўлардингиз?\nСизни ўз ҳақ ва эркинлигингиз учун кўчага чиқишдан қўрқитаëтган энг катта омил нима?\nБу ҳақдаги фикр-мулоҳазаларингизни душанба¸ 16 март куни Тошкент вақти билан оқшомги соат 7 дан 8 га қадар давом этадиган жонли суҳбатимизда жамоатчилик билан ўртоқлашинг.\nСуҳбатга қўшилиш учун OzodSkype, OzodlikOnline ва OzodOvoz Skype манзилларига жонли эфир мобайнида қўнғироқ қилинг!


Владимир Путин Беларусда\n14 май 2021, Тошкент вақти: 15:24\nМинскда беларуслик ҳамкасби Александр Лукашенко билан учрашган Россия президенти икки давлат ўртасидаги ўзаро алоқалар истиқболини муҳокама этди.\nШунингдек, президентлар Россия-Беларус иттифоқи конституцияси, унинг бюджети ва бошқа масалаларни муҳокама этиши хабар қилинган эди.\n“Россия раҳбарининг Беларусга расмий ташрифи Ғарбда катта шов-шув уйғотгани мени ҳайратлантирмоқда. Шуни айтмоқчиманки, биз ҳақиқатдан ҳам иттифоқчи давлат вакиллари сифатида учрашмоқдамиз”,- деди Александр Лукашенко.\nКуни-кеча В.Путиннинг Минскка келишига қарши норозилик намойиши ўтказган “Ёшлар фронти” вакилларига куч ишлатилиб, ҳаракат етакчиси Шмицер Федорук қаттиқ калтаклангани оқибатида шифохонага ётқизилган эди.


Муҳаммад Ҳалим Ёрқин. Бобурми, Бабарми ё Бобир? (2005) - www.ziyouz.uz\nБош саҳифа Илм ва фанАдабиётМуҳаммад Ҳалим Ёрқин. Бобурми, Бабарми ё Бобир? (2005)\nҲижрий қамарий 888 йили муҳаррам ойининг олтинчисида Фарғона шоҳи Умаршайх мирзо ҳарамида Қутлуқнигорхоним батнидан бир ўғил туғилди. «Тарихи Рашидий» муаллифи Мирзо Ҳайдар Дуғлотнинг ёзишича, «мутабаҳҳир олимлардан бири мавлоно Мир Марғилонийдан… от қўйиш илтимос қилинди ва у киши Заҳириддин Муҳаммад (мақоладаги барча таъкидлар муаллифники — ред.) хитоби билан мушарраф этдилар». Демак, туғилган боланинг асл исми Заҳириддин Муҳаммад бўлган. Бироқ, у бутун ҳаёти давридан ҳозиргача «Бобур» номи билан аталиб келинмоқда.\nБобур номи қандай берилганлиги борасида яна Мирзо Ҳайдар Дуғлот шундай ёзади: «У замонда чиғатой барча турк бўлиб… уларнинг тилида Заҳириддин Муҳаммадни талаффуз қилиш қийин эди. Шу боис уни Бобур деб атадилар. Хутбалар ва фармонларда Заҳириддин Муҳаммад Бобур деб ёзардилар. Бироқ, Бобурподшоҳ номи билан машҳур бўлди…»\nТаниқли инглиз олими Уилям Эрскин ҳам ўзининг «Эрон ва Бобур» номли тарихий романида айнан шу далилни зикр этади. Бироқ бу отни болага унинг бувиси (Эсондавлат бегим) қўйган, деб ёзади.\nХуллас, барча илмий ва тарихий манбаларда у зот Заҳириддин Муҳаммад Бобуршоҳ деб берилган.\nШуни ҳам эслаш лозимки, Бобур оти темурийлар орасида илгари ҳам мавжуд бўлган. Чунончи, Султон Ҳусайн мирзо Бойқаро ва Мир Алишер Навоийга ёшликларида ҳомийлик қилган Машҳад ҳукмдори Абулқосим Бобур мирзо ибни Бойсунқур мирзо ибни Шоҳрух мирзо ибни Амир Темур соҳибқирон номи барчага маълум ва таниш.\nЭнди бевосита ушбу сўзнинг талаффузи ва маъносига келсак. Айрим ёзувчи ва муаррихлар, жумладан, «Ҳинд тарихи» (Оллоҳобод, 1923, 306-бет) асарининг муаллифи Ишвар Прасад ва яна бир тарихчи Жеймс Ҳ.Ҳенс («Ҳинд тарихи», Лондон, 1954, 15-бет) бу сўзни «Бабар» шаклида ёзганлар. У.Эрскин «Бобурнома»нинг инглизча таржимасида ушбу сўзнинг маъноси tigar — йўлбарс, дейди ва форсчада гўё «Бабар» йиртқич бир жонивордир, деб таъкидлайди. (А.Ҳабибий, Заҳириддин Муҳаммад Бобуршоҳ. Кобул, 1351 ҳижрий, 2-бет). Бу жонивор деярли барча форсча сўзликларда «бабр» шаклида ёзилган ва доктор Муҳаммад Муъин ҳам ўзининг «Фарҳанги форсий» луғатида «бабр» сўзини паҳлавийча сўз деб кўрсатган ва йўлбарсдир, деган. Бироқ одамларнинг исми сифатида бу сўз моҳир жангчи, ботир ва қўрқмас, паҳлавон ва ўктам кўчма маъноларини билдиради.\nМуҳаммад Ғиёсиддин ибни Жалолиддин Ромпурий ўзининг «Ғиёс ул-луғот» асарида бу сўзни «Бобур» шаклида берган.\nҚуйидаги форсча байтда эса, бу сўз «дур» сўзи билан қофия бўлиб келган ва шу боис Бобур шаклида талаффуз этилиши керак.\nХидеви комрони партави дур,\nМалози мулку давлат шоҳ Бобур.\nБундан ташқари, «Матлаъ ус-саъдайн» асарининг муаллифи Камолиддин Абдураззоқ Самарқандийнинг акаси Мавлоно Абдулқодир Абулқосим Бобур мирзонинг вафоти таърихи учун қуйидаги байтларни ёзиб, унда «пур», «дур», «хур» сўзларини Бобурга қофиядош қилиб ишлатган:\nОфтоби мулк Бобур худ намонд,\nКай чунин хуршид пинҳон дархур аст.\nДар рабиъ ус-сонийи фасли рабиъ,\nЛоларо соғар зи хуни дилпур аст.\nЧархро гуфтам жигарҳо чок чист?\nДийдаҳо пурашку доман пурдур аст.\nИн чи ҳол асту чи торих аст? Гуфт:\nФавти шаҳ султон муйайид Бобур аст.\nМазкур мисолдан ҳам маълум бўладики, ўша замонда темурийлар пойтахти бўлган Ҳиротда бу сўз Бобур шаклида талаффуз этиларкан.\nАйримлар ўзбек тилида баъзи сўзлардаги «у» ҳарфи «и» шаклида талаффуз қилинишини назарда тутиб, бу сўзнинг Бобур шаклида ёзилиши ва талаффуз этилишига қўшилмай, уни Бобир шаклида талаффуз қилиш тўғри, деб ҳисоблайдилар. Улар бунда Темур сўзини мисол келтириб, халқ орасида умуман Темир шаклида талаффуз этилишига эътиборни қаратадилар. «Мир Темир», «темирчи» сингари сўзларни, ё «Темирни қизиғида бос» мақолини уқтирадилар.\nТўғри, халқ орасида юқорида келтирилган мисолларга ўхшаш сўзларни кўп учратамиз, бироқ ушбу мақола мавзуига келганимизда, айниқса, тарих ва адабиётимизда юксак ўрин эгаллаб, порлоқ из қолдирган сиймо Заҳириддин Муҳаммад Бобурнинг исмини адабий шаклда ишончли ва мўътабар манбаларга суянган ҳолда тўғри талаффуз қилишимиз ва ёзишимиз керак.\nБизнингча, бу ўринда от эгасининг ўзи ёзиб қолдирган имло шакли барча манбалару ёзувчилар кўрсатган имло шаклларидан ишончли ва эътиборли бўлиб, барча чалкашликлар ва хилма-хилликларга чек қўяди. Ҳарчанд «Бобурнома»да бу ҳақда ҳеч қандай ишора ёки маълумот бўлмаса-да, бироқ Бобуршоҳнинг қўлга киритилган янги мактубларидан бирида биз излаган факт мавжуд. Бу кичик ишқий мактуб қуйидаги чиройли тўртлик билан бошланади:\nФироқ даштида йитган ғаму тафаккурдин,\nАсири дилшуда, яъни фақир Бобурдин.\nДуою қуллуқ ангаким, жанобу қадри онинг,\nБаланду олий эрур ваҳм ила тасаввурдин.\n(Ҳ.Ёрқин, Бобурнинг янги номалари, «Тафаккур» журнали, 2001/4.)\nКўриб турганимиздек, бу шеърда тафаккур, Бобур, тасаввур сўзлари қофия бўлиб келган. Демак, Заҳириддин Муҳаммад Бобурнинг ўзи отини Бобур шаклида ёзган ва шу боисдан Бабар, Бобир ва Бабир имло шаклларини тўғри деб бўлмайди.\nШу ўринда яна бир нарсани ҳам эслаб ўтишни лозим деб биламиз. Бобур Фарғона тожу тахтидан ажралиб Кобулни эгаллагач, у ерда ўзини подшоҳ деб эълон қилади. Бу ҳақда «Бобурнома»дан ўқиймиз: «Ушбу тарихқача Темурбекнинг авлодини бовужуди салтанат мирзо дерлар эди, ушбу навбат буюрдумким, мени подшоҳ дегайлар» («Бобурнома», 2002, 160-бет). Яна, Бобур тушида Хожа Убайдуллоҳий Аҳрор уни Бобурподшоҳ деганини ҳам ёзади (ўша китоб, 100-бет).\nКўплаб тарихий ва илмий манбаларда у «Заҳириддин Муҳаммад Бобуршоҳ» деб ёзилган. Шу боис Афғонистон, Туркия, Эрон ва бошқа юртларнинг олимлари уни Бобурподшоҳ ёки Бобуршоҳ деб айтадилар ва ёзадилар. Чунончи, Афғонистонда кўп тилга олинадиган «Бобуршоҳ боғи» ё «Бобуршоҳ қабри» каби сўзларни мисол учун эслаш мумкин. Бироқ Ўзбекистонда бу зотни кўпинча Заҳириддин Муҳаммад Бобур мирзо ёки, умуман, Бобур мирзо ё Мирзо Бобур, деб айтилади ва ёзилади. Бизнингча, бу одат совет замонида дину давлатга тегишли айрим сўзларни (Худо, подшоҳ…) қўллаш маъқулланмаган шароитда пайдо бўлиб, ҳозиргача сақланиб қолган бўлса керак…\nБинобарин, у зотнинг отларига «мирзо» сўзи ўрнига «подшоҳ» ё «шоҳ» сўзини қўшиб айтиш ва ёзиш икки нуқтаи назардан ўринлидир:\nбиринчидан, шундай йўл тутсак, ул зотнинг иродасини ҳурмат қилган ва фармонига риоя этган бўламиз;\nиккинчидан, уни қадим манбаларда Бобур мирзо тарзида машҳур бўлган Абулқосим Бобур мирзо билан чалкаштирилмай, хатолар юз беришининг олди олинади…\n«Ўзбекистон адабиёти ва санъати» газетасининг 2005 йил 7-сонидан олинди.\n← Аввалги Аввалги Олмос. Айний домланинг нишолдаси (2005)\nКейинги → Кейинги: Абдулла Орипов: «Хамса» — жаҳон адабиётидаги буюк асар» (2005)


Ўз жонига қасд қилган аёл ноласи: “Синглимдан бошқаси йўқмиди, дадаси?!”\nКуни кеча бир аёл ўз жонига қасд қилди. Ваҳоланки, аёл олий маълумотли, икки боласи бор эди. Бу аёлга нима етишмаган экан? Ё эри кўчада ювош кўрингани билан хотинини калтаклаб турарканми? Бечорани жонидан тўйдириб юбордимикан? Энди икки боласининг тақдири нима бўлади? Ўгай, барибир, ўгай-да. Оналик қилармиди шўрликларга?


Аввал хабар берилганидек, 13 март куни парламент аъзоларига академик В. Воҳидов номидаги Республика ихтисослаштирилган жарроҳлик марказининг, шунингдек Республика ихтисослаштирилган урология марказининг фаолияти тўғрисидаги ахборот тақдим этилган эди. Бу эса Ўзбекистон Республикаси Президенти Шавкат Мирзиёевнинг топшириғини бажариш бўйича Қонунчилик палатаси томонидан соғлиқни сақлаш соҳаси устидан таъсирчан парламент назоратини ўрнатиш ишлар тизимли асосда олиб борилаётганлигидан далолат беради.\nБунинг учун парламент қуйи палатаси ҳузурида Аҳолига тиббий хизмат кўрсатишни ва дори воситалари таъминотини янада яхшилаш, ушбу соҳадаги қонунчиликни амалиётга самарали татбиқ этишга кўмаклашиш борасидаги ишларни мувофиқлаштириш бўйича комиссия тузилган. Бундан кўзланган асосий мақсад – ушбу соҳадаги ишларнинг жорий ҳолатини чуқур ўрганиш ва танқидий таҳлил қилиш, энг долзарб, ўз ечимини кутаётган муаммоларни аниқлаш, уларни ҳал этишга доир таклифлар ишлаб чиқиш ҳамда муайян чоралар кўришдан иборатдир.\nИхтисослаштирилган марказларнинг ходимлари ва мутахассисларини хориждаги етакчи клиникаларда янги тиббий технологиялар ҳамда замонавий тиббий ускуналарда ишлаш бўйича ўқитиш, шунингдек хориждаги тиббиёт муассасаларидан жалб этилган ўзбек мутахассислари учун шароитлар яратиш юзасидан тегишли чоралар кўриш зарурияти мавжуд.\nБундан ташқари, марказларнинг расмий веб-сайтларида улар фаолияти тўғрисидаги маълумотлар тўлиқ эмас, шу сабабли аҳоли кенг қатламларининг ахборот олиш имконияти чекланган.\n– Бугунги эшитув бизга ўз фаолиятимиз, шу жумладан ютуқларимиз тўғрисидаги ахборотнинг тақдимотини парламентда ўтказиш имконини берди. Шу билан бирга, депутатлар томонидан ишимиз самарадорлигини оширишга қаратилган бир қатор таклифлар билдирилди. Фаолиятимизнинг айрим йўналишлари асосли танқидга учради, – деди Республика ихтисослаштирилган кўз микрохирургия маркази шифокори М.Каримова. – Ўйлаймизки, худди шундай парламент назоратининг амалга оширилиши бизнинг масъулиятимизни кучайтиради.\n– Республика ихтисослаштирилган кардиология маркази ва Республика ихтисослаштирилган кўз микрохирургияси маркази раҳбарлари томонидан тақдим этилган ахборот аҳолини қизиқтирадиган кўплаб масалаларни қамраб олди, – деди Олий Мажлис Қонунчилик палатаси депутати О.Эгамов. – Жойлардаги ҳақиқий аҳволни ўрганиш учун мамлакатимизнинг турли минтақаларига боришлари чоғида депутатлар тиббиёт муассасалари фаолиятини ўрганишга алоҳида эътибор қаратмоқдалар. Шу муносабат билан, муҳокамалар жараёнида депутатлар аҳолига кўрсатилаётган тиббий хизматлар сифатини яхшилаш учун мазкур марказлар томонидан жойларда қандай тадбирлар ташкил этилаётганлиги тўғрисидаги масалага тўхталиб ўтдилар. Халқ билан мулоқот ва инсон манфаатлари йилида аҳоли билан доимий узвий алоқани узмаслик муҳимдир. Махсус ёрдамга мухтож бўлган оддий фуқаро ҳам тегишли тиббиёт марказининг ҳар қандай мутахассиси хизматидан фойдалана олиши лозим. Шу сабабли, мутахассисларнинг малакасини, тиббиёт ходимларининг мулоқот маданиятини оширишга эътибор қаратиш зарур, деб ҳисоблаймиз.\nУмуман олганда, мажлис қизиқарли баҳс тарзида ўтди. Депутатлар аҳолининг ва партиялар электоратининг манфаатларини инобатга олган ҳолда, жойлардаги ҳақиқий аҳволни, шунингдек ушбу муассасалар фаолиятини, аҳолининг тегишли тиббий хизматларга бўлган эҳтиёжларини ўрганиш натижаларига асосланган турли саволлар билан мурожаат қилдилар. Республика ихтисослаштирилган кардиология маркази ва Республика ихтисослаштирилган кўз микрохирургияси маркази раҳбарлари депутатларни қизиқтирган саволларга жавоб бердилар.\nКўришлар сони: 7438


Назарбоевнинг набираси полицияга қилган ҳужуми учун шартли қамоқ жазосига ҳукм қилинди. World News in Uzbek — все новости (вчера, сегодня, сейчас) от 123ru.net\n«А» Про-лига ғолиби «Машъал»га кубок қани?\nЎзбекистонлик тарихчи-публицист “Лукойл” раҳбарига очиқ хат йўллади\nWorld News in Uzbek » 21.10.2019 » Назарбоевнинг набираси полицияга қилган ҳужуми учун шартли қамоқ жазосига ҳукм қилинди\nБОКУДА ЧЎЧҚА БУРУНЛИ ҚИЗАЛОҚ ТУҒИЛДИ… Астағфирилло!!! (юраги заифлар ўқимасин) (ВИДЕО)\nЛевандовски кетма-кет учинчи марта «Бавария»да ойнинг энг яхши ўйинчисига айланди. Бу клуб рекорди\nРоссиялик Халқ артисти Армен Жигарханян оғир аҳволда касалхонага ётқизилди…


Ҳолливуднинг энг катта таъсирга эга кишиси маълум қилинди\nАҚШда Ҳолливуднинг кўнгилочиш йўналишидаги энг катта таъсирга эга кишиларининг 2019 йилги рейтинги тақдим қилинди.\nБу ҳақда The Hollywood Reporter нашри хабар берди.\nРейтингга кўра, Disney компаниясининг бош директори ва президенти Роберт Айгер Ҳолливудда энг катта таъсирга эга киши деб топилган. Бунга эса кинокомпаниянинг 2019 йилда 8 млрд доллар ишлаб топгани ўз ҳиссасини қўшган.\n2-ўринни икки киши - Netflix стриминг платформасининг бош директори ва бош контент-директори Рид Хастингс ва Тед Сарандос эгаллаган. Етакчи учталикдан NBCUniversal компанияси бошқарувчилари Брайн Робертс ва Стив Бурке ўрин олган.\nШунингдек, рейтингга Marvel Studios’нинг креатив продюсери Кевин Файги ҳам киритилган (5-ўрин).\nМедиасоҳадаги энг таниқли инсонлардан бири бўлган бошловчи Опра Уинфри 15-ўринни, актриса Риз Уизерспун 37-ўринни ва актёр Леонардо Ди Каприо 47-ўринни эгаллаган.\nРейтингнинг етакчи 50талигининг сўнгги ўрнидан АҚШнинг собиқ президенти Барак Обама ва унинг рафиқаси Мишель Обама жой олган. Улар Netflix учун Оҳайо штатидаги саноат ҳақида ҳужжатли фильм ишлашганидан кейин рейтингга биринчи марта тушишган.\nШунингдек, Ҳолливуднинг машҳур вакилларидан Брэд Питт 54-ўринни, Скарлетт Йоханссон 65-ўринни ва Уилл Смит 81-ўринни эгаллаган.\nDisney раҳбари истеъфога чиқишга қарор қилди\nHollywood – Америка орзуси тарихи


Президент ўлди деб тахмин қилсак… « Ўзбекистон Халқ Ҳаракати\nПрезидент ўлди деб тахмин қилсак…\nИшларимиздан аён бўлдики, мамлакат аҳли президентга ишонмайди, ундан талаб қилмайди, сўрамайди. Халқ ҳукуматдан сўрашни ва унга бирор нарсани уқтиришни, бемаъни бир иш деб билади.\nЙилига $6.240.000.000 киримга эга бўлган эл камбағал ҳисобланмайди. Аслида бундан-да кўп.\nХалқ ҳукуматдан мутлақо ажралган ҳолда, пешона тери билан, мардикорда ўзига яхшигина пул топаяпти. Мардикорда ишлаш, халқ учун жиддий иш. Сизларнинг ижтимоий аҳволларингизни, адолатли жамият билан яхшилаймиз, деган тушунтиришларимизни қабул қилмайди. Халқ бугунги аҳволига кўниккан.\nСтатистика бўйича, халқнинг 5 фоизи, барибир сиёсат билан шуғулланади. Бу фоиздан аъзоларимизни топиш осон иш эмас. Профессионал бир иш.\nРусларнинг бир мақоли бор: “Лучше там, где нас нет”. Айтмоқчиманки, ватанда биздан яхшироқ ишлайдиганларнинг ва ишлаётганларнинг борлигига ишонмайман. Ёмон ишламаганмиз, ёмон ишламасмиз.\nПрезидент вафот этди, деб деб тахмин қилайлик: мамлакат бошқарувсиз қолади. Хаос бошланади. Ўзбекчасига айтганда, ит эгасини танимайдиган сиёсий аҳвол юзага келади. Бу муваққат ҳукумат тузиш шароитидир. ЎХҲ қандай қилиб бунда иштирок қилмоқчи – менга қисман номаълум…


«Бухоро футболида ҳам ишлайдиган тизим яратишимиз керак». Вилоят ҳокими футбол масаласида йиғилиш ўтказди\n8 январь куни Бухоро вилоят футбол ассоциациясининг конгресси бўлиб ўтди. Унда вилоят ҳокими вазифасини бажарувчи Ботир Зарипов бошчилик қилди.\nҲокимлик матбуот хизмати хабарига кўра, тадбирда Бухоро футбол ассоциацияси ижроқўм аъзолари, оммавий ахборот воситалари вакиллари, Бухоро вилояти туман ва шаҳар футбол ассоциациялари мутасаддилари, вилоят бошқарма ва ташкилотлар раҳбарлари, Ўзбекистон Про-лига ва Биринчи лига мусобақаларида иштирок этувчи вилоят футбол клублари, вилоят футбол маҳорат мактаби, болалар ва ўсмирлар футбол мактаби раҳбарлари ҳамда футбол фахрийлари қатнашишган. Кузатувчи сифатида Ўзбекистон футбол ассоциацияси делегати иштирок этган.\nКонгресс кун тартибидан ўрин олган биринчи масалада Бухоро вилоят футбол ассоциацияси томонидан 2020 йил давомида амалга оширилган ишлар ҳисоботи эшитилди. Шу билан бирга вилоят футбол ассоциациясининг 2021 йилги бюджети тасдиқланди ҳамда вилоят футбол ассоциацияси биринчи вице-президенти, қолаверса, Бухоро футбол ассоциацияси Ижроия қўмитаси аъзолари сайланган.\nУнга кўра, вилоят ҳокими вазифасини бажарувчи Ботир Зарипов Бухоро вилоят футбол ассоциацияси президенти, вилоят Ички ишлар бошқармаси бошлиғи Шуҳрат Алиев Бухоро вилоят футбол ассоциацияси вице-президенти, Фаррух Ҳамроев Бухоро вилоят футбол ассоциацияси биринчи вице-президенти этиб тасдиқланди.\nТадбирда сўз олган вилоят раҳбари «Бухоро» клуби 2020 йилги Суперлига баҳсларида омади келмаган бўлса-да, жамоада янгидан-янги истеъдодли ўйинчилар кашф этилаётгани, бухоролик футболчилар мамлакатимизнинг турли ёшдаги миллий жамоаларида тўп сураётганлигини айтиб, клубда ўзгаришлар қилинганини таъкидлаб ўтди.\n«Мана, яқинда клубда ўзгартиришлар қилдик. Мураббийлар штабини янгиладик. Кўрамиз, улар қандай натижа кўрсатишаркан? Биз барча соҳаларда бўлгани каби футболда ҳам ишлайдиган тизим барпо этишимиз керак», - дейди Ботир Зарипов.\nКонгрессда сўз олган Ўзбекистон футбол ассоциацияси вице-президенти Шоакрам Исроилов Бухоро футболининг ўзига хос тарихи борлигини, унинг ана шу тарихий анъаналарини қайта тиклаш зарурлигини айтиб ўтган.\n«Шу куни йиғилишда Бухоро шаҳри ва туманларидаги маҳаллаларда спорт майдончаларини ташкил этиш, ёпиқ спорт мажмуаларидан самарали фойдаланиш масалалари ҳам кўриб чиқилди. Бу борада вилоят ҳокимининг ўринбосари Ботир Шаҳриёровнинг ахбороти эшитилди. Ботир Зарипов ахборотда қайд этилган камчиликларнинг қисқа муддатда бартараф этиш юзасидан шаҳар ва туманлар ҳокимлари, тегишли мутасаддиларга топшириқ берди», - дейилади вилоят ҳокимлиги матбуот хизмати хабарида.\nМаълумот учун, «Бухоро» клуби 2020 йил якунларига кўра Суперлигадан Про лигага тушгач, амалдаги раҳбарият ва мураббийлар штаби истеъфога чиқарилиб, 5 январь куни Даврон Файзиев клуб бош мураббийи сифатида фаолият бошлаганди. Мураббий олдига вилоят ҳокими ва ҳомийлар томонидан Суперлигага чиқиш вазифаси қўйилган.\nРўзимбой Аҳмедов, Илҳом Юнусов, Элдор Магдиев мураббийлик курсида ўқишни бошлади\nФИФА ва ОФК ҳаками Шерзод Қосимов бир қатор ўйинлар натижасига таъсир ўтказгани ва келишувларда қатнашгани учун 3 йил муддатга футболдан четлатилди\nСуперлиганинг 5та, Про лиганинг 3 клуби Фарғонадаги «Ҳоким кубоги»да қатнашади. Турнир тақвими билан танишинг


АТБ “Микрокредитбанк”нинг Чироқчи филиали бошқарувчиси ўз-ўзига кредит “туҳфа” этиб, банкни талади\n11:41 / 12.11.2016\nАТБ “Микрокредитбанк”нинг Чироқчи филиали бошқарувчиси ҳамда “Чироқчи пахта тозалаш” АЖ раиси вазифаларида ишлаган Маъруф Пирназаров қатор жиноятларга қўл уришди. Бу ҳақда “Постда” нашри ёзмоқда.\n“Uchar Lochin” МЧЖнинг 80 фоиз улуши банк филиали бошқарувчиси Маъруф Пирназаровга, қолган 20 фоизи эса унинг онаси Г. Жалиловага тегишли эди. Аслида М.Пирназаровнинг ўзи ушбу МЧЖни ташкил этган, онасини шунчаки раҳбар сифатида расмийлаштириб қўйган эди. Аслида ҳамма ишларни ўзи бажариб келган.\nБанк филиали бошқарувчиси “Uchar Lochin”нинг ҳали 260 млн, 770 минг сўм миқдорда кредит қарздорлиги бўлса-да, юқоридаги “услуб” орқали унга (яъни ўз-ўзига) навбатдаги кредитни “туҳфа” этди. Яъни МЧЖга 12 фоиз устама тўлаш шарти билан 24 ой муддатга яна 50 млн кредит ажратишга эришди. Мазкур маблағ ҳам мақсадсиз ишлатилиб, ўзлаштирилди.\nБанк Кредит Микрокредитбанк Чироқчи


Сийрат сабоқлари: Омина онамизнинг дояси ким бўлган? – oliymahad.uz\nСийрат сабоқлари: Омина онамизнинг дояси ким бўлган?\nАйрим ривоятларда Ийсо алайҳиссаломнинг оналари покдомон Марям билан золим Фиръавннинг қўлида Мусо алайҳиссаломни улғайтирган Осиёдек мукаррама зотларнинг ҳозир бўлганлари айтилган. Аммо “Марям ва Осиё оналаримизнинг Расулуллоҳ соллаллоҳу алайҳи васаллам туғилаётган пайтда ҳозир бўлганлари” ҳақидаги ривоятни имом Суютий “Ал-хасоисул кубро” китобида (1/47): “Жуда ҳам мункар”, деган.\nҲақ гап эса, Омина онамизга Шифо розийаллоҳу анҳонинг доялик қилганларидир. Онасининг исми Салмо, эрининг исми Авф, ўғиллари Абдураҳмон розийаллоҳу анҳу ва Асвад розийаллоҳу анҳу, қизи Отика розийаллоҳу анҳолардир.\nОламлар сарварининг ёруғ дунёга ташрифида истиқболларига чиққан, бўлажак пайғамбарни илк кутиб олиш шарафига муяссар бўлган Шифо бинти Авф розийаллоҳу анҳони Аллоҳ таоло кейинчалик ҳам кўп яхшиликлар ила сийлади. Шифо ҳақ дин келганида уни қабул этди, байъатда қатнашди, бошқа мусулмонлар қаторида ҳижрат қилди, Расулуллоҳ соллаллоҳу алайҳи ва саллам ҳаётлик даврларида вафот этди ва ўғли Абдураҳмон ибн Авф розийаллоҳу анҳу жаннати эканига башорат олди. Пайғамбаримизнинг, айтиш жоиз бўлса, динимизнинг дояси бўлган Шифодан, унинг қилган хизматларидан Аллоҳ рози бўлсин.\nкатта ўқитувчиси Абдул Азим Зиёуддин\n Ибн Касир, “Ал-бидоя ван ниҳоя” (2/264), “Ас-сийратун набавия”(1/207); Шайх Муҳаммад Хузарий, “Нурул яқин фи сийрати саййидил мурсалин” (1/5); Шайх Али ибн Нойиф Шаҳҳуд, “Мавсуъатул хутабил минбария” (2/107); Муаррих Ҳасан ибн Умар, “Ал-муқтафо мин сийратил мустафо” (1/3); Муҳаммад ибн Юсуф Шомий, “Субулул ҳудо вар рашод фи сийрати хойрил ъибод” (1/341); Саййид Маҳмуд Тарозий (Олтинхонтўра), “Нурул басар”; Ҳасан ибн Муҳаммад Машшот, “Иноратуд дужо фи мағозий хойрил варо” (2/75); Иброҳим Ибёрий, “Ал-мавсуъатул Қуръония” (1/25).\n309000cookie-checkСийрат сабоқлари: Омина онамизнинг дояси ким бўлган?no\nОлдингиРеспублика олий таълим ва илмий-тадқиқот муассасалари ходимларининг меҳнатига ҳақ тўлаш тизимини такомиллаштириш чора-тадбирлари тўғрисидаКейинги“Сўраган эдингиз” кўрсатуви 3-сонида ТИИ ўқитувчиси Абдулҳодий Ғиёсов иштирок этди


15:20 / 28.12.2015 | tekstad | 4971\nАссаламу алайкум! Мен анчадан бери бир нарсани ўйлаб юрардим. Аёллар одатда кўп қиладиган ишлар ҳақида бир савол-жавобда маълумот бўлса деб. Аёллар томонидан кўп қилинадиган ишларга жавоб бериш кўп вақт кетмаслиги учун рақамлаб ёзиб чиқсам. Сизлар рақамларни тегишли гуруҳга ажратиб берсангизлар мамнун бўлардик. Мисол учун 1-гуруҳга қилиш яхши бўлган амаллар, 2-гуруҳ маълум шартлар билан жоиз бўладиган амаллар, 3-гуруҳ мутлақо жоиз бўлмаган амаллар. Бидъат ва суннатни ажратишлари учун фойдали бўларди.\n1. Чақалоқ туғилса келин томон суюнчи беради, қиз бўлса озроқ берилади.\n2. Янги чақалоқни туғруқхонадан олиб келинганда ёши катта аёл туз ва шакар қўшилган сувда чўмилтиради.\n3. Бешикка кўзмунчоқ, кўз тегмаслиги, жин-арвоҳлар зарар қилмаслиги учун бошига кулча қўйилади.\n4. Бола йиғлоқи бўлиб қолса, ёки меҳмонлар келиб кетса ёйиқчига ёйдирилади(одатда ёйиқчи аёлни юки кўпайса бахшига боради).\n5. Гўдакни тиши саналмайди, ойнага қаратилмайди, қаричлаб ўлчанмайди.\n6. Дўппи, тўн тикувчилар кечаси 2-3лар чамаси бозорга боради. Чунки ёруғ тушиши билан бозор тугайди(битта дамасчига доимий клиент бўлишади).\n7. Сотаётган аёллар дўппиларни кийиб туради.\n8. Ўзаро қўшни аёллар қизлик оиласидан бирор киши вафот этса ҳам фотиҳага боришади. Гарчи бошқа вилоятда бўлса ҳам.\n9. Ота-онаси ўлган аёл 10 кун атрофида ота уйида қолади, бўлмаса уят ҳисобланади.\n10. Ўша вақт давомида ота-онасидан қолган нарсаларни эслаб юриш учун фарзандлари орқали бир-бир уйига жўнатиб туради.\n11. Ўн кунча ўтганда яқин аёллар марҳумнинг қиз ва сингилларини эриникига ташлаб келади. Унда азадор аёл ва бирга келганлар қаттиқ йиғлайдилар. Сабаби қўшни аёллар қанча вақт отасиникида туриб келганини билиши ва йиғламади демаслиги учун.\n12. Қуръон ўқиб тугатган қиз учун устози иштирокида “Мушкулкушод” қилинади. Ўша кундан кейин келган совчиларга “эскичани тугатган” дейилади. Чунки ўша маросим бўлса устозини дуосини олган бўлади. Ўқиб бўлса бу маросимни қилмайдиганлар ҳам бор. Бу ҳолда уларни ўқиганини биров билмай қолиши мумкин.\n13. Янги келинни тўйни эртасига келин саломга олиб чиқилади. Ёнида икки аёл туриб алик олишга қудаларни бирма-бир чақиради. Келин яхши эгилмаса бошқаларга билдирмай орқасидан итаради.\n14. Эркак қудага навбат келганда алик олгач ўз қизидек оиласига илиқ кутиб олганлик рамзи сифатида келинни юзини очиб, пешонасидан ўпиб қўяди.\n15. Ушбу маросим давомида келиннинг ҳовучига ун, буғдой, гуруч кабилар солиниб дуо қилинади.\n16. Куёвнинг аёл қариндошларидан бири келинни бир томонга олиб қочиб “бермайман мен билан кетади” деб томоша кўрсатади. Унга совғалар бериб олиб қолган бўлишади.\n17. Маҳалладаги аёл қизлар келин кўргани тўп бўлиб киришади, уларга ҳамма мебелу пардалар кўрсатилади(ётоқхона ҳам).\n18. Сумалак уюштирилганда янги келинлар, узоқ вақт фарзанд кўрмаганлар фарзанд умидида ёнғоқ ташлаб ковлайдилар.\n19. Унаштирилган қиз ўз тўйига таклиф қилиш учун дугонаси билан ясаниб олиб таклифнома тарқатиб юради.\n20. Баъзи маросимларда ёши улуғ аёллар "дуои ганжул арш, дуруди муаззам, муҳри нубувват, дуруди тож, лавҳи бузург" номли китобни улашишгани кузатилаяпти. Бу дуолар битта китобда жамланган экан. Яна у китобни ўқишга, олиб юришга тарғиб қилишаяпти. Бу ишлар ҳамма аёлга тегишли эмас. Уларнинг яхши амаллари ҳам жуда кўп. Сайт ходимларига ноқулайлик туғдирган бўлсам узр.\nВа алайкум ассалом! 1-бу ихтиёрий нарса. Агар мажбурий бўлиб қолса, Ҳанифа Раққоший розияллоҳу анҳудан ривоят қилинган ҳадисда : Набий соллаллоҳу алайҳи васаллам “Мусулмон кишининг моли ҳалол бўлмайди, чин кўнгилдан чиқариб берган бўлса майли” деган ҳадисларига зид бўлиб, олувчига ҳалол бўлмайди. Зоҳирда берувчи рози бўлган кўрингани билан бу ишни ҳижолат бўлганидан ёки гап-сўздан қўрққанидан қилган бўлса, у ҳам ҳалол бўлмайди.\n2-Бу тиббиётга тегишли. Агар болага шу нарса фойда бериши тажрибадан ўтган бўлса, унинг зарари йўқ.\n3-Бундай қилиш бидъат. Бу борада шариат кўрсатган ишларга амал қилиш керак.\n4-Бунда ҳам шариат кўрсатган ишларга амал қилиш керак.\n5-Бу ҳам бекорчи гап.\n6-Шароит шуни тақозо қилса бунинг зарари йўқ.\n7-Кўрсатиш учун бўлса, бунинг ҳам зарари йўқ.\n8-Аёллар таъзия изҳор қилишлари жоиз. Шариат чегараларидан чиқмаса бўлди.\n9-Аза уч кун. Ундан кўп аза тутиш ҳалол бўлмайди. Уч кун ичида таъзия изҳор қила олмаганлар ундан кейин изҳор қилсалар ҳам жоиз.\n10-Мерос тақсим қилинмасидан олдин ўзбошимчалик билан олиши ҳаром ҳисобланади. Мабодо вафот топганнинг балоғатга етмаган меросхўрлари бўлса, қоринларига дўзахнинг оловини еган бўлади.\n11- Аза уч кун. Ундан кўп аза тутиш ҳалол бўлмайди. Уч кун ичида таъзия изҳор қила олмаганлар ундан кейин изҳор қилсалар ҳам жоиз. Бундай қилишлари ҳаром.\n12-“Мушкулкушод” қилиш шариатимизга зид. Унда ширкнинг эҳтимоли бор.\n13-Ҳозирги кундаги келин саломлар шариатга зид.\n15-Расулуллоҳ соллаллоҳу алайҳи васаллам инсон ҳаёти мобайнида дуч келиши мумкин бўлган ҳар қандай ҳолатга Аллоҳнинг кўрсатмаларини амалий тарзда кўрсатиб берганлар. Саҳобаларни уйлантирганларида бундай ишларни қилмаганлар. Дуо қилиш жоиз.\n16-Бу ҳам ўйлаб топилган нарсалар.\n18-Бу нотўғри эътиқод. Фарзанд сўраш учун таҳорат олиб, намоз ўқиб Аллоҳдан сўрасинлар.\n19-Бундай қилиши нотўғри.\n20-Бундай китоблар мутлақо нотўғри. Уларда ақийдага зид бўлган гаплар кўп. Халқимиз бундан сақланишлари керак. Унинг ўрнига маҳалланинг фаоллари бўлган ва отин ойиларга “Бахтиёр оила” китобини олиб бериш керак. Валлоҳу аълам.\nҚуръони Карим дискини нусха кўчириш ҳақида яна савол


Тошкентда 1999 йилда амалга оширилган қўпорувчилик ҳаракатларида иштирок этган яна бир шахс 23 йил ўтиб қўлга олинди » Sangzor.uz - Жиззах янгиликлар портали\nSangzor.uz - биз сизга яқинмиз! » Breaking news » Тошкентда 1999 йилда амалга оширилган қўпорувчилик ҳаракатларида иштирок этган яна бир шахс 23 йил ўтиб қўлга олинди\nТошкентда 1999 йилда амалга оширилган қўпорувчилик ҳаракатларида иштирок этган яна бир шахс 23 йил ўтиб қўлга олинди\nЎзбекистон ҳудудида террористик жиноятларни содир этгани учун 23 йилдан буён қидирувда бўлган У.С. хорижда ушланиб, мамлакатга олиб келинди.\nМаълум қилинишича, У.С. (1967 йил Тошкент вилоятида туғилган) 1998 йилда Чеченистонда жанговар тайёргарликдан ўтиб, 1999 йилнинг 16 февраль куни Тошкент шаҳрида амалга оширилган қўпорувчилик ҳаракатларида иштирок этади ва ўша йилнинг март ойида айланма йўллар орқали хорижга чиқиб кетган.\nШунингдек, У.С. иорданиялик Амир Хаттоб томонидан Чеченистонда ташкил этилган жангариларни тайёрлаш лагерларига «Туркистон ислом ҳаракати» халқаро террористик ташкилотининг Ўзбекистондан бўлган аъзоларини жўнатиш билан ҳам шуғулланган.\nТаъкидланишича, у 2001 йилнинг ноябрь ойида бошқа шахснинг номига расмийлаштирилган сохта ҳужжатлар асосида МДҲга аъзо давлатлардан бирининг фуқаролигини олиб, ўша мамлакат ҳудудида яшириниб юрган.\nЎзбекистон Давлат хавфсизлик хизматининг чет эл махсус хизматлари билан ҳамкорликда олиб борган тезкор-қидирув тадбирлари натижасида У.С. ҳибсга олинган. Ҳозирда унга нисбатан қўзғатилган жиноят иши доирасида тергов ҳаракатлари олиб борилмоқда.\nЭслатиб ўтамиз, 2021 йилнинг сентябрь охирларида ДХХ ходимлари томонидан «Туркистон ислом ҳаракати» («ТИҲ») халқаро террористик ташкилоти аъзоси, Ўзбекистон ҳудудида ўта оғир жиноятлар содир этгани сабабли 23 йилдан буён қидирувда бўлган Ю.Ж. хорижда ушланиб, мамлакатга олиб келинганди.\nАввалроқ Ўзбекистонда қидирувда бўлган шахс Россияда қўлга олингани, Россияда гиёҳванд моддалар савдоси билан шуғулланган ўзбекистонлик ака-ука 6 йилга қамалгани, Ўзбекистонда фирибгарлик содир этгани учун халқаро қидирувда бўлган икки фуқаро Жанубий Кореядан экстрадиция қилингани тўғрисида хабар берилганди.\nГумон ортидан текширилган шахслар қидирувда бўлиб чиқди\nЧироқчида «Nexia» пастликка тушиб кетди


Манзилингиз:Муслимаат»Бош саҳифа»Сара мақолалар»Ҳикмат\nBy Muslimaat on\t Fevral 7, 2015 Сара мақолалар\nNiso_73 тарих: Aprel 5, 2015 7:44 am\nАллох бизга узимиздан хам мехрибон Зот. Бизга заррача зиён етказишни истамайди.\nШуни билсам-да гохида рухан тушкунликка тушиб коламан. Шунда дархол Куръонни тафсирини укийман.\nМуслимат сайтига кирсам шу мени эзаётган муаммони ечимини кутубхонадан чикади.\nАхир бу хам Аллохни бизга мехрибончилигидан-ку. Субханаллох!\nБу сафар Аллох сизнинг маколангиз оркали менга таскин берди.\nАллох буюк хикмат ва кудрат сохибидир!


Ўз уйида бегона журналист / Ўзбекистон янгиликлари, энг сўнгги хабарлар\nМулоҳаза 0 Шархлар 5990 кўрилди\nБугун пойтахтда яшаб келаётган вилоятликларнинг аксариятини прописка муаммоси қийнаб келади. Тушунганингиздай, мен ҳам ана шундай “бахтлилар” сафидаман. Қишлоқдан 2000 йилда катта мақсадлар ва орзу ҳаваслар билан Тошкентга келдим. Ўқишимни аввалига мактабда, кейин академик лицей, университет ундан кейин магистратурада давом эттирдим. Биз Университетда таҳсил олаётганимизда деярли прописка муаммосига дуч келмаганмиз, сабаби вилоятлик талабаларнинг барчаси университет талабалар турар жойларида вақтинчалик рўйхатга қўйиларди. Тақдир тақозоси билан Тошкент шаҳрида пропискаси бўлмаган йигит билан турмуш қурдим.\nТошкентни нонини еган чумчуқ Маккадан қайтиб келади деганларидай, турмуш ўртоғимнинг ўқишини баҳона қилиб, тўйдан кейин яна пойтахтга йўл олдик.\nИжарада яшаймиз, иккаламиз ҳам магистратурада контракда ўқиймиз. Ярим штатда бўлса ҳам иш топиб ишлашимиз керак, ҳамма ғавғо шундан бошланди....\nҚайси ташкилот ёки муассасага борсак, Тошкент шаҳрида доимий пропискамиз йўқлиги сабаб, ишга қабул қилишмасди.\nНоиложликдан турмуш ўртоғим бозорга чиқа бошлади. Мен эса ишлашдан батамом умидимни узгандим. Илк фарзандимни дунёга келтириш ҳам прописка сабабли осон кечмади. Туғриқхонага жойлашиш учун ҳам прописка сўради, ўқишимдан маълумотнома олиб келиб бердик.\nҚизимга туғилганлик ҳақидаги гувоҳномани олгунимизча яна шу муаммо билан қайта тўқнашдик. Гувоҳномани доимий яшаб турган жойимиздан олиб келишимизга тўғри келди. Бола пойтахтда туғилсада, узоқ бир вилоятга бориб гувоҳнома олинса. Ажабланарлиси, бир юрт фарзанди, шу давлатнинг қонун қоидаларига бўйсунидиган, вақти соати билан улғайиб, юртига фойдаси тегадиган келажак авлодларга муносабат шундай бўлса-я.\nБу қийинчиликлар, овворагарчиликлар эсамдан чиқиб, турмуш ташвишлари билан андармон бўлиб кетдим. Қизим 3 ёшга тўлгандан кейин яна шу прописка масаласига пешонам “тақ” этиб тегди. Уни пойтахтнинг Олмазор туманидаги МТМларнинг бирига жойлаштириш истагида 7 та боғчага бордим. Ниҳоят, битта боғча мудираси мени тушунди, мен уни “тушиндим” ва қизим МТМга жойлашди.\nМен яна ўзимда умуд ўйғотиб, иш излай бошладим. Ниҳоят, ниҳоят 6 ой деганда, Ўзбекистон Миллий телерадио компанияси Ёшлар радиоканали Давр ахборот дастурлари муҳарририятига муайян шартнома асосида мухбир лавозимида ишга қабул қилиндим.(Муайян шартнома бу – ходимга ҳеч қандай меҳнат дафтарчаси юргизилмайди, ойлик берилмайди. Фақат ишлаган ишингизга қараб гонарар тўланади.)\nБу ерда ҳам прописка билан қайта-қайта тўқнашавердим. Вақтинчалик пропискамнинг муддати тугашига бир ой қолиши билан кадрлар бўлимидан огоҳлантириш бошланарди. Муайян шартномада ишловчи ходимлар билан компания ҳар 6 ойда қайтадан шартнома тузади, яна хужжат йиғасиз, буйруқ чиқишини ҳам бир ой кутасиз. Хуллас эмин-эркин тўрт ойларча ишлайсиз. Шуларнинг барчасига сабр қилиб ишлаб келаётгандим, 2 ярим йилда деганда компания мен билан шартнома тузишдан чарчади шекилли, шартнома қилишни йиғиштирди. Яна ишсиз, тушкун бўлиб қолдим. Ишдан бўшатилганлигим сабаби ҳақида аниқ маълумот беришмади. Кейин билсам, ёлғиз эмас эканман. Кўплаб ҳамкасбларимни Тошкент шаҳрида доимий пропискалари йўқлиги сабаб ишдан бўшатиб юборишган экан.\nТошкент шаҳридан сотиб олган уйимизни ҳам қариндошимизнинг номига расмийлаштирдик. 2 йилча ижара шартномаси ва вақтинчалик прописка сабаб уйимизнинг расман эгасини безовта қилиб турардик. Орада қайнонам 2-банд билан Тошкент шаҳрига доимий рўйхатга қўйилди. Яшаб турган уйимизни қайнонамнинг номига расмийлаштирдик, лекин барибир доимий пропискага ўтолмадик. Ички ишлар вазирлигининг Миграция ва фуқароликни расмийлаштириш бўлимига мурожаат қилдим. Улар “агар турмуш ўртоғингиз уйланмаган бўлса, пропискага кирарди, энди иложи йўқ”, – деб жавоб беришди. Лекин Ўзбекистон Республикаси фуқароларини Тошкент шаҳри ва Тошкент вилоятида доимий прописка қилиш тартиби тўғрисидаги йўриқномада уйланган ёки уйланмаган деган жойи йўқ.\nАйни пайтда пойтахтда вақтинчалик пропискага қўйиш учун ҳар 6 ойда 70 ёшли қайнонамни оввора қилиб олиб келамиз.\nБиз табиатдан сабрли халқмиз, бугун кўплаб давлат ташкилотлари ходимларига прописка учун рухсат берилганини инобатга олсак, биз журналистларга ҳам бундай имконият насиб қилар. Хуллас, сабр қилишда давом этамиз ва биз журналистларга ҳам прописка масаласида енгилликлар яратилишидан умид қиламиз.


10:14 21.12.2019 (Янгиланган 10:33 21.12.2019)\nТОШКЕНТ, 21 дек - Sputnik. Ўзбекистон президенти Шавкат Мирзиёев Санкт-Петербург шаҳридаги Мустақил Давлатлар Ҳамдўстлигига аъзо мамлакатлар Давлат раҳбарлари кенгашининг норасмий мажлисида иштирок этди. Бу ҳақда давлат раҳбари матбуот хизмати хабар қилди.\nМДҲ норасмий саммитида Арманистон, Беларусь, Молдова, Озарбайжон, Тожикистон, Туркманистон, Қирғизистон ва Қозоғистон раҳбарлари ҳам иштирок этди.\nПрезидент РФ Владимир Путин на неформальной встрече лидеров государств Содружества Независимых Государств\nКўп томонлама ҳамкорликнинг долзарб масалалари, жумладан, 2020 йилда Ҳамдўстликда Ўзбекистон раислигининг устувор йўналишлари кўриб чиқилди.\nМузокаралардан сўнг давлат раҳбариТошкентга жўнаб кетди.\nМирзиёев, Путин, Россия, Ўзбекистон\n16:11 06.08.2020 (Янгиланган 16:34 06.08.2020)\nАввалроқ, Давлат департаменти қошидаги Глобал ҳамкорлик маркази "Россия дезинформацияси устунлари" ҳақида ҳисоботни эълон қилган бўлиб, унда "Россия тарғиботи" концепцияси тизимлаштирилган эди.\nТОШКЕНТ, 6 авг — Sputnik. Давлат департаментининг "Россия пропагандаси" ҳақидаги ҳисоботи Москванинг АҚШ билан ҳамкорликни қайта тиклаш бўйича таклифларини "сўндириш"га мўлжалланган, дея баёнот берди Россиянинг Вашингтондаги элчихонаси.\nАввалроқ, Давлат департаменти қошидаги Глобал ҳамкорлик маркази "Россия дезинформацияси устунлари" ҳақида ҳисоботни эълон қилган бўлиб, унда "Россия тарғиботи" концепцияси тизимлаштирилган эди. Жумладан, "пропаганда" таърифи давлат томонидан молиялаштирилган Россия ОАВларига нисбатан қўлланилди.\nДезинформацияларга мисол сифатида жумладан, Sputnik, РИА Новости, RT, Биринчи канал, Россия 24 ва бошқа медиа-ресурслар сарлавҳалари келтирилганди.\nДипломатик ваколатхона "АҚШни танқид қилишга журъат қиладиган" Россия ва хорижий ОАВларига "улар синчковлик билан текширилиши мумкинлиги" ҳақида ёдда тутишлари лозимлиги, қолаверса уларнинг америка ижтимоий тармоқларидаги ресурслари ҳеч қандай тушунтиришларсиз блоклаб қўйилиши ҳақида маслаҳат берди.\nЭлчихона таъкидига кўра, Давлат департаментига "муқобил ахборот манбаларининг мавжудлиги сира ёқмайди". Уларни обрўсизлантириш учун "жиддий ресурслар жалб қилинган".\n"Вашингтонга зид бўлган ҳар қандай овоз Кремл ва Россия махсус хизматларига хизмат қилувчи "дезинформация", дея эълон қилинади", - деган дипломатлар Фейсбукда эълон қилинган изоҳларида.\nЭлчихона докладда келтирилган мантиқсиз таъкидлардан мисол келтирган. Хусусан, АҚШ ташки сиёсий идораси "расмий ҳукумат коммуникациялари" рўйхатига ЛДПР етакчиси Владимир Жириновский ва "Говорит Москва" хусусий радиосини қўшиб қўйган.\n"Агар бу америкалик ҳамкасблар томонидан ўта синчковлик билан қурилган конструкция чўққиси бўлса, у ҳолда у кўпроқ картадан ясалган уйчага ўхшайди", - деган элчихона вакиллари.


Чарин канёнидаги фожиа: Олмаота гимназиясининг ўқитувчиси ва ўқувчиси ҳалок бўлди\n29 май куни тўсатдан Чарин канёнида бошланган сел тошқини икки кишининг ҳаётига зомин бўлди, деб хабар қилди Қозоғистон Фавқулодда вазиятлар вазирлиги. Бир қиз бедарак йўқолган, 30 май куни уни даранинг чап қирғоғидан топишди.\nТаълим вазирлиги Олмаотадаги 199-сонли гимназия ўқитувчиси ва ўқувчиси ўлдирилганлиги тўғрисида хабар тарқатди.Ўша куни бир гуруҳ ўқувчилар, ўқитувчилар ва мактаб ўқувчиларининг ота-оналари канёнга экскурсияга чиқишган.\n«Экскурсияга борганлар орасида 8 нафар мактаб ўқувчилари — Олмаотадаги 199-сонли гимназия ўқувчилари бор эди. Уларга бешта ўқувчининг ота-онаси ва учта ўқитувчи ҳамроҳлик қилди. Ҳодиса натижасида талаба ва ихтисослаштирилган фан ўқитувчиси ҳалок бўлди. Уч бола жароҳат олди, уларнинг аҳволи қониқарли, улар касалхонада. Биз қурбонларнинг оилаларига самимий ҳамдардлик билдирамиз ва жароҳат олганларнинг тезроқ тузалишини тилаймиз», — дейилади хабарда.\nҚозоғистон Республикаси Фавқулодда вазиятлар вазирлигининг расмий вакили Талгат Уалининг сўзларига кўра, ерни қидириш ва қутқариш ишлари давомида бедарак йўқолган деб ҳисобланган 11 ёшли ўқувчи қиз топилган.\n«Қизни Charyn Canyon State Oil and Gas Company ходими топди. У воқеа жойидан 3-4 километр узоқликда, Чарин дарёсининг чап қирғоғида бўлган. Канёнинг баландлиги 800 м дан 1500 м гача, дарё бўйидаги ушбу қисмнинг қирғоқ чизиғи тошли ва хавфли жойлардир. Илгари қиз кўкаришлар ва турли жароҳатлар олган, айни пайтда ўртача оғирликдаги барқарор ҳолатда», — дейилади хабарда.\nҚутқарувчилар болага биринчи тиббий ёрдам кўрсатиб, касалхонага етказишди.\nЧарин Канён табиат ёдгорлиги бўлиб, уни кўпинча Олмаотадан 200 км узоқликда жойлашган АҚШнинг Катта Канёнига таққослашади, Чарйн дарёси бўйлаб 154 километрни эгаллайди. Канёнга йил давомида юзлаб одамлар ташриф буюришади. Бу Олмаота вилоятининг асосий сайёҳлик жойларидан биридир.


Кучли бешликнинг "бозори"га нигоҳ ташлаймиз » Скачать музыку бесплатно новинки музыки 2016-2017\nКомментариев: 0 Просмотров: 200 Дата: 10-02-2016, 19:56 Англия премьер-лигаси Харажат миқдори - 247,29 млн. евро Даромад миқдори - 90,745 млн. евро Энг кўп сарфлаган клуб - «Ньюкасл» (38,9 млн. евро) Энг кўп даромад олган клуб - «Челси» (28,4 млн. евро) Энг қимматбаҳо трансферлар - Жаннелли Имбула («Порту»дан «Сток Сити»га, 24,25 млн. евро); Байе Умар Ньяссе («Локомотив»дан «Эвертон»га, 17,9 млн. евро); Жонжо Шелви («Суонси»дан «Ньюкасл»га, 16 млн. евро) Англияда одатда трансферлар айланмасининг катта ҳиссаси ёзги даврга тўғри келсада, январь ойнаси ҳам барибир, сермаҳсул бўлди. АПЛ клублари ўз анъаналарига содиқ қолиб,сотишдан кўра, харидга кўпроқ эътибор қаратишди. Ҳарқалай, харажат миқдори даромад улушидан сезиларли даражада кўп. Энг эътиборли факт шуки, одатда харажатлар бобида етакчилар қаторида юрадиган «Челси» бу сафар трансферлардан энг кўп даромад олган клуб бўлди. Бунга Рамиреснинг Хитой клубига манфаатли тарзда сотилгани имкон берди. Харид масаласига келсак, турнир жадвалининг қуйи поғоналарида боришаётган клублар нисбатан фаоллик кўрсатишди. Дейлик, лигада «жон» сақлаб қолишдек мушкул вазифани бажаришга интилаётган «Ньюкасл» ўз таркибини Жонжо Шелви ва Эндрос Таунсенд ҳисобига кучайтириб, яна Сейду Думбияни ижара асосида олди. Энг қимматбаҳо трансферни эса кутилмаганда, «Сток Сити» амалга оширди. Клуб «Порту»нинг истиқболли таянч ярим ҳимоячиси Жаннелли Имбула учун деярли 25 «лимон» евро берди. «Локомотив» (Москва) тўпурари - Умар Ньяссенинг трансфери ҳам топ-3га кирди. Италия «А» серияси Харажатлар миқдори - 87,35 млн. евро Даромад миқдори - 106,545 млн. евро Энг кўп сарфлаган клуб - «Рома» (29,8 млн. евро) Энг кўп даромад олган клуб - «Рома» (23,2 млн. евро) Энг қимматбаҳо трансферлар - Жерсон («Флуминенсе»дан «Рома»га, 16 млн. евро); Альберто Грасси («Аталанта»дан «Наполи»га, 8 млн. евро); Яго Фальке («Женоа»дан «Рома»га, 7 млн. евро) «А» серияси клублари қишда харажатга нисбатан кўпроқ даромад олишди. Ҳар икки йўналиш, яъни харид масаласида ҳам, сотиш ишларида ҳам «Рома» етакчи бўлди. Кўринишидан, раҳбарият клубнинг скудетто учун курашдаги мавқеини яхшилаш йўлида таркибни янгилашни лозим топди, чоғи. Римликлар Сейду Думбия ва Хуан Мануэль Итурбени ижара шарти бўйича бошқа клубларга жўнатишди. Шунингдек, Жервиньони хитойликларга пуллашди. «Жалароссилар» шунинг баробарида бразилиялик 18 ёшли шиддаткор хавбек Жерсон учун бинойидек сарфлашди, яна «Женоа» аъзоси - Яго Фалькенинг трансфер ҳуқуқига эга бўлишди. Альберто Грассининг трансфери ҳам эътиборга молик. Бироқ «Наполи»нинг янги хавбеки клубдаги илк машғулот жараёнидаёқ жароҳатланиб, 1 ой муддатга сафдан чиқди. Германия бундеслигаси Харажат миқдори - 47,92 млн. евро Даромад миқдори - 45,47 млн. евро Энг кўп сарфлаган клуб - «Боруссия» М. (10,5 млн. евро) Энг кўп даромад олган клуб - «Боруссия» Д. (19 млн. евро) Энг қимматбаҳо трансферлар - Йонас Хофманн («Боруссия»дан «Боруссия»га, 8 млн. евро); Алессандро Шопф («Нюрнберг»дан «Шальке»га, 5 млн. евро); Марио Фабиан («Гваделахара»дан, «Айнтрахт»га, 3,5 млн. евро) Германияда қишки бозор асло қизигани йўқ. Чунончи, энг бой ва фаол харидор - «Бавария» бу сафар «Спартак»дан Сардор Ташчини ижарага олиш билан чекланди. Бу келишув (ярим йил учун 2,5 млн. евро) ҳам топ-даражага тортмади. Моҳиятан олганда, бундеслигадаги ягона аҳамиятли келишув икки «Боруссия» ўртасида амалга оширилди. Яъни ўнг қанот вакили Йонас Хофманн Дортмунддан Менхенгладбахга йўл олди. Дортмундликлар, шунингдек, Чиро Иммобиле учун «Севилья»дан яхшигина ҳақ олишди - 11 млн. евро. Испания примероси Харажат миқдори - 31,92 млн. евро Даромад миқдори - 57,55 млн. евро Энг кўп сарфлаган клуб - «Севилья» (11 млн. евро) Энг кўп даромад олган клуб - «Атлетико» (42 млн. евро) Энг қимматбаҳо трансферлар - Чиро Иммобиле («Боруссия»дан «Севилья»га, 11 млн. евро); Клаудио Бове («Лион»дан «Сельта»га, 5 млн. евро); Самир («Фламенго»дан «Гранада»га, 4 млн. евро) «Реал» ва «Барселона» клублари одатда қишки мавсум сукут сақлашади. Боз устига, ФИФА гоҳ каталонияликлар, гоҳ мадридликларга трансферлар бўйича тақиқ қўймоқда. Ҳозирда «Реал» масаласи кўриб чиқиляпти ва мадридликлар бозорда озгина тин олиб, янги футболчилар эмас, балки адвокатларга пул сарфлашни маъқул кўришмоқда, шекилли. Испан футболида ҳам бошқа лигаларда бўлгани каби Хитойга футболчи сотиш энг шов-шувли келишувга айланди. Қисқаси, «Атлетико» Жексон Мартинес трансферидан катта манфаат кўрди. Энг қизиғи, «матрасчилар» ўз одатларига терс ўлароқ, ҳужумчига ўринбосар олишгани йўқ. Умуман, колумбиялик футболчининг трансфер суммаси испан бозоридаги айланманинг катта ҳиссасини ташкил этди. Харидлар унча кўп бўлмади. Чиро Иммобиленинг «Севилья»га ўтгани юқорида таъкидланди. Шунингдек, «Сельта» ва «Гранада» жамоалари ҳам озгина харажат қилишди. Франция олий дивизиони (Лига 1) Харажатлар миқдори - 31,5 млн. евро Даромад миқдори - 44,9 млн. евро Энг кўп сарфлаган клуб - «Монако» (11 млн. евро) Энг кўп даромад олган клуб - «Бордо» (17,8 млн. евро) Энг қимматбаҳо трансферлар - Жемерсон («Атлетико Минейро»дан «Монако»га, 11 млн. евро); Малком («Коринтианс»дан «Бордо»га, 5 млн. евро); Оле Селнаеш («Русенборг»дан «Сент-Этьен»га, 3,2 млн. евро) «ПСЖ» қишда бирорта келишувни амалга оширмади. Шундай экан, Францияда ҳам трансферлар бозори сокин кечди. Тўғри, нисбатан камтарроқ клублар оз-моз фаоллик кўрсатишди. Хусусан, «Монако» яна Жанубий Америкага нигоҳ ташлаб, Жемерсонни таклиф этди. «Бордо» ҳам шу йўналишда иш олиб бориб, Малком учун 5 «лимон» тўлади. Табиийки, француз клублари ҳозирда «олмос» қидириш билан бандлар. Эҳтимолки, бир неча йилдан сўнг Жемерсонни ҳам, Малкомни ҳам Англия клублари ёки «ПСЖ»га манфаатли шартлар асосида сотишар... Бунга Антони Мартиаль трансферини мисол сифатида айтиш кифоя қилса керак. Манба: Championat.com, И. РАҲИМОВ тайёрлади - деб хабар бермоқда Stadion.uz нашри.


Небиворлд – medu.uz – Дорилар ҳақида маълумотлар ўзбек тилида\nHome Йўриқномалар Небиворлд\nПрепаратнинг савдо номи: Небиворлд\nфаол модда: 2,5 мг ёки 5 мг небиволол (небиволол гидрохлориди шаклида);\nёрдамчи моддалар: микрокристалл целлюлоза, лактоза моногидрати, маккажўхори крахмали, натрий кроскармеллоза, гипромеллоза, сувсиз коллоид кремний диоксиди, магний стеарати.\nНебиворлд 2,5 мг: думалоқ, икки томонлама қавариқ, оқ ёки деярли оқ рангли таблеткалар.\nНебиворлд 5 мг: думалоқ, икки томонлама қавариқ, бир томонида ҳожсимон рискаси бўлган оқ ёки деярли оқ рангли таблеткалар.\nФармакотерапевтик гуруҳи: антигипертензив восита (селектив b1-адреноблокаторлар).\nАТХ коди: С07АВ12\nНебиворлд – кардиоселектив b1-адреноблокатор. Гипотензив, антиангинал ва антиаритмик таъсир кўрсатади. Небиволол небивололнинг D- ва L-айлантирувчи энантиомерларини рацемати ҳисобланади. D-небиволол ҳисобига препарат b1-адренорецепторларнинг селектив рақобатли блокаторининг ҳусусиятларини намоён қилади. L-небиволол ҳисобига азот оксиди/L-аргинин билан метаболик ўзаро таъсир қилиши оқибатида қон-томирларни кенгайтирувчи таъсир кўрсатади. Небиволол терапевтик дозаларда симпатомиметик фаолликни намоён қилмайди, мембраналарни аҳамиятли даражада барқарорлаштирувчи таъсирга эга эмас, шунингдек α-адренорецепторларга таъсир қилмайди. Небиволол бир марта ва такроран қўлланганида юрак қисқаришлари сони (ЮҚС) камаяди, артериал босим (АБ) нормал бўлган шахсларда ҳам, артериал гипертензияси (АГ) бўлган шахсларда ҳам тинч ҳолатда ва жисмоний ҳаракатда артериал босимнинг кўрсаткичлари камаяди. Гипотензив самараси узоқ муддат даволанганда сақланади.\nЎткир ва сурункали юрак етишмовчилиги бўлган пациентларда небивололни қабул қилганда умумий периферик қон-томирлар қаршилигини пасайиши кузатилади. ЮҚС камайишига қарамасдан, юракдан отилиб чиқаётган қон ҳажмини ошиши ҳисобига, тинч ҳолатда ва жисмоний ҳаракатда юрак зарби аҳамиятли даражада ўзгармайди.\nГипотензив таъсири шунингдек ренин-ангиотензин тизимининг фаоллигини камайиши билан ҳам ифодаланади (қон плазмасида рениннинг фаоллигини ўзгариши билан бевосита боғланмаган).\nПрепаратнинг гипотензив самараси даволаш бошланганидан сўнг 1-2 ҳафта давомида ривожланади, артериал босимни оптимал назоратига небивололни қабул қилиш бошланганидан сўнг 4 ҳафтадан кейин эришилади.\nМиокардни кислородга бўлган эҳтиёжини пасайтириб (ЮҚС камайиши ва олд юклама ва кейинги юкламани пасайиши), небиволол стенокардия ҳуружларининг сони ва оғирлигини камайтиради ва жисмоний ҳаракатларнинг ўзлаштирилишини оширади. Антиаритмик таъсири патологик юрак автоматизмини сусайтириши (шу жумладан, патологик ўчоқда) ва атриовентрикуляр ўтказувчанликни секинлаштириши билан ифодаланади.\nПерорал қабул қилинганидан сўнг небивололнинг ҳар иккала энантиомери овқат ҳазм қилиш йўлларида тез сўрилади. Овқат истеъмол қилиш препаратни сўрилишига таъсир қилмайди, шунинг учун уни овқатланишдан қатъий назар қабул қилиш мумкин. Небиволол ичга қабул қилинганидан сўнг унинг биокираолишлиги “тез” метаболизм билан амалга ошадиган (жигар орқали “биринчи марта ўтиш” самараси) шахсларда ўртача 12% ни ташкил этади ва метаболизми “секин” амалга ошадиган шахсларда деярли тўлиқ ҳисобланади. D-небиволол учун плазма оқсиллари билан боғланиши – 98,1%, L-небиволол учун – 97,9% ни ташкил этади.\nНебиволол ациклик ва ароматик гидроксилизация ва қисман N-дезалкилизация орқали фаол метаболитларни ҳосил қилиб, метаболизмга учрайди. Ҳосил бўлган гидрокси- ва аминоҳосилалари глюкурон кислотаси билан конъюгация бўлади ва организмдан О- ва N-глюкуронидлар кўринишида чиқарилади. Небивололнинг гидроксиметаболитларини ярим чиқарилиш даври 24 соатни ташкил этади, энантиомерларини ярим чиқарилиш даври – 10 соатни (метаболизми “тез” амалга ошадиган шахсларда) ташкил этади; (метаболизми “секин” амалга ошадиган шахсларда) небивололнинг гидроксиметаболитларини ярим чиқарилиш даври – 48 соатни, энантиомерларини – 30-50 соатни ташкил этади. Буйраклар орқали (38%) ва ичак орқали (48%) чиқарилади. Ўзгармаган небивололни сийдик билан чиқарилиши ичга қабул қилинган препаратнинг миқдорини 0,5% дан камроқ қисмини ташкил этади.\nюрак ишемик касаллиги: зўриқиш стенокардиясининг ҳуружларини олдин олиш;\nсурункали юрак етишмовчилиги (мажмуавий даволаш таркибида) да қўлланади.\nНебиворлд таблеткалари ичга суткада 1 марта қабул қилинади, овқатланишдан қатъий назар, сутканинг доим бир вақтида, етарли миқдордаги суюқлик билан қабул қилган афзал.\nАртериал гипертензия ва юрак ишемик касаллигини даволаш учун ўртача суткалик доза 2,5-5 мг небивололни ташкил этади. Оптимал самараси 1-2 ҳафта давомида даволашдан сўнг, қатор ҳолларда – 4 ҳафтадан сўнг яққол ифодаланади. Агар Небиворлд препарати билан даволаш бошлангандан сўнг 4 ҳафта ўтгач АБ назорати етарли даражада бўлмаса, препаратнинг дозасини 2 ҳафта давомида суткада 40 мг гача ошириш мумкин. Небиворлд препаратини монотерапия ҳолида ҳам, АБ ни пасайтирувчи дори воситалари билан бирга ҳам қўллаш мумкин.\nСурункали юрак етишмовчилигини даволашни препаратнинг самарасини индивидуал оптимал даражада тутиб туришга эришилгунича, дозасини аста-секин ошириш билан бошлаш керак. Препарат охирги 6 ҳафта давомида сурункали юрак етишмовчилигини декомпенсация ҳуружлари бўлмаганида буюрилади. Пациентни даволаш учун қўлланадиган бошқа препаратлар (диуретиклар, дигоксин, ААФ ингибиторлари, ангиотензин II рецепторларининг антагонистлари) нинг дозаси Небиворлд препарати билан даволашни бошлашдан олдин 2 ҳафта давомида танланиши керак. Дозани танлашни даволашни бошланишида амалга ошириш керак, бунда 1 дан 2 ҳафтагача бўлган интервалга риоя қилиниши ва ушбу дозани пациент томонидан ўзлаштирилишига асосланиши керак: суткада 1 марта 1,25 мг небивололдан ташкил топган доза аввал суткада 1 марта 2,5-5 мг гача оширилиши, сўнгра эса суткада 1 марта 10 мг гача оширилиши мумкин. Максимал суткалик доза 10 мг ни ташкил этади.\nБуйрак етишмовчилиги бўлган беморлар, шунингдек 65 ёшдан ошган пациентларда тавсия этилган бошланғич доза суткада 2,5 мг препаратни ташкил этади. Зарурат бўлганида суткалик дозани 10 мг гача ошириш мумкин.\nНожўя самараларни учраш тезлигини қуйида келтирилган кўрсаткичлари қуйидаги тарзда аниқланган: тез-тез (≥ 1/100 дан < 1/10 гача), тез-тез эмас (≥ 1/1000 дан < 1/100 гача), жуда кам ҳолларда (< 1/10000), учраш тезлиги номаълум.\nИммун тизими томонидан кузатиладиган бузилишлар: учраш тезлиги номаълум – ангионевротик шиш, ўта юқори сезувчанлик.\nРуҳий бузилишлар: тез-тез эмас – қўрқинчли тушлар кўриш, депрессия.\nНерв тизими томонидан кузатиладиган бузилишлар: тез-тез – бош оғриғи, бош айланиши, парестезиялар; жуда кам ҳолларда – синкопе.\nКўриш аъзолари томонидан кузатиладиган бузилишлар: тез-тез эмас – кўришни бузилиши.\nЮрак томонидан кузатиладиган бузилишлар: тез-тез эмас – брадикардия, юрак етишмовчилиги, атриовентрикуляр блокада.\nҚон-томирлар томонидан кузатиладиган бузилишлар: тез-тез эмас – гипотензия, вақти-вақти билан кузатиладиган оқсоқлик.\nНафас тизими, кўкрак қафаси ва кўкс оралиғи аъзолари томонидан кузатиладиган бузилишлар: тез-тез – ҳансираш; тез-тез эмас – бронхоспазм.\nМеъда-ичак йўллари томонидан кузатиладиган бузилишлар: тез-тез – қабзият, кўнгил айниши, диарея; тез-тез эмас – диспепсия, метеоризм, қусиш.\nТери ва тери ости тўқималари томонидан кузатиладиган бузилишлар: тез-тез эмас – қичишиш, эритематоз характерли тери тошмалари; жуда кам ҳолларда – псориазни кечишини оғирлашиши; учраш тезлиги номаълум – эшакеми.\nЖинсий аъзолар ва сут безлари томонидан кузатиладиган бузилишлар: тез-тез эмас – импотенция.\nУмумий бузилишлар ва юборилган жойдаги бузилишлар: тез-тез – толиқиш, шишлар.\nБундан ташқари, айрим b-адреноблокаторлар томонидан чақириладиган қуйидаги ножўя самаралар: галлюцинациялар, психозлар, онгни чалкашиши, қўл-оёқларни совуқ қотиши / цианоз, Рейно синдроми, кўзларни қуриши ва практол типи бўйича окуломукокутан токсиклик хақида хабарлар берилган.\nнебивололга ёки препаратнинг компонентларидан бирига юқори сезувчанлик;\nюрак етишмовчилиги (декомпенсация босқичи);\nяққол ифодаланган артериал гипотензия (систолик артериал босим 90 мм.см.уст.дан паст);\nсинус тугунини кучсизлиги синдроми, шу жумладан синоаурикуляр блокада;\nжигар функциясини оғир даражадаги бузилишлари;\nбрадикардия (ЮҚС минутига 60 зарбдан кам);\nII ва III даражадаги атриовентрикуляр блокада (сунъий бошқарув ритми бўлмаганида);\nанамнезида бронхоспазм ва бронхиал астма;\nпериферик қон-томирларни оғир даражадаги облитерацияланувчи касалликлари (вақти-вақти билан содир бўладиган оқсоқлик, Рейно синдроми);\nБуйрак етишмовчилиги, қандли диабет, қалқонсимон безни гиперфункцияси, анамнезида\nаллергик касалликлар, псориаз, ўпкани сурункали обструктив касаллиги, I даражадаги атриовентрикуляр блокадада, шунингдек 75 ёшдан ошган пациентларга препаратни эҳтиёткорлик билан қўллаш керак.\nНебивололни ностероид яллиғланишга қарши препаратлар билан бир вақтда қўллаш унинг гипотензив таъсирини сусайтирмайди.\nb-адреноблокаторлар секин кальций каналларининг блокаторлари (верапамил ва дилтиазем) билан бир вақтда қўлланганида миокардни қисқарувчанлигига ва атриовентрикуляр ўтказувчанликка салбий таъсири кучаяди.\nНебивололни қўллаш фонида верапамилни вена ичига юбориш мумкин эмас.\nНебиволол гипотензив препаратлар, нитроглицерин ёки секин кальций каналларининг блокаторлари билан бир вақтда қўлланганида яққол ифодаланган артериал гипотензия ривожланиши мумкин (празозин билан бирга қўлланганида айниқса эҳтиёткорликка риоя қилиш керак).\nНебиволол I синф антиаритмик препаратлари ва амиодарон билан бир вақтда қўлланганида манфий инотроп таъсири кучайиши ва бўлмачалар бўйлаб қўзғалишни ўтиш вақтини узайиши бўлиши мумкин.\nНебиволол юрак гликозидлари билан бир вақтда қўлланганида атриовентрикуляр ўтказувчанликни секинлашишига таъсирини кучайиши аниқланмаган.\nНебиволол ва умумий анестезия учун қўлланадиган препаратларни бир вақтда қўллаш рефлектор тахикардияни сусайтириши ва артериал гипотензияни ривожланиш ҳавфини ошириши мумкин.\nНебивололни трициклик антидепрессантлар, барбитуратлар ва фенотиазин ҳосилалари билан бир вақтда қўллаш небивололнинг гипотензив таъсирини кучайтириши мумкин.\nНебиволол серотонинни қайта қамраб олинишини ингибиция қилувчи препаратлар, ёки CYP2D6 изоферменти иштирокида биотрансформацияга учрайдиган бошқа дори воситалари билан бир вақтда қўлланганида, қон плазмасида небивололнинг концентрацияси ошади, небивололнинг метаболизми секинлашади, бу брадикардияни ривожланиш ҳавфига олиб келиши мумкин.\nДигоксин билан бир вақтда қўлланганида небиволол дигоксиннинг фармакокинетик кўрсаткичларига таъсир қилмайди.\nНебиволол циметидин билан бир вақтда қўлланганида қон плазмасида небивололнинг концентрацияси ошади.\nНебиволол ва ранитидинни бир вақтда қўллаш небивололнинг фармакокинетик кўрсаткичларига таъсир кўрсатмайди.\nНебиволол никардипин билан бир вақтда қўлланганида қон плазмасида фаол моддаларнинг концентрацияси бироз ошади, бироқ бу клиник аҳамиятга эга эмас.\nНебиволол ва этанол, фуросемид ёки гидрохлортиазидни бир вақтда қабул қилиш небивололнинг фармакокинетикасига таъсир қилмайди.\nНебиволол инсулин ва ичга қабул қилиш учун гипогликемик воситалар билан бирга қўлланганида гипогликемиянинг симптомлари (тахикардия) яшириниши мумкин.\nСтенокардияси бўлган пациентларда даволашни аста-секин – 1-2 ҳафта давомида тўхтатиш керак. Зўриқиш стенокардиясида препаратнинг дозаси ЮҚС ни тинч ҳолатда минутига 55-60 зарб, жисмоний ҳаракатда – минутига кўпи билан 110 зарбда ушлаб туришни таъминлаши керак.\nКандли диабетда Небиворлд глюкозанинг қон плазмасидаги концентрациясига таъсир қилмайди, аммо барча b-адреноблокаторлар каби гипогликемиянинг белгиларини яшириши мумкин.\nПсориаз бўлган пациентларда Небиворлд препаратини қўллаш масаласини ҳал қилишда препаратни қўллашдан кутилган фойда ва псориазни кечишида кузатилиши мумкин бўлган зўрайиш ҳавфини синчиклаб баҳолаш керак.\nПрепаратни қабул қилишни бошланишида АБ ва ЮҚС ҳар куни назорат қилиниши керак.\nКекса ёшдаги пациентларда буйрак функциясини назорат қилиш (4-5 ойда 1 марта) керак.\nb-адреноблокаторлар брадикардияни чақириши мумкин: агар ЮҚС минутига 50-55 зарбдан кам бўлса, препаратнинг дозасини пасайтириш керак.\nКонтакт линзалардан фойдаланадиган пациентлар b-адреноблокаторларни қўллаш фонида кўз ёшини ишлаб чиқарилиши пасайиши мумкинлигини ҳисобга олишлари керак.\nЎпкани сурункали обструктив касаллиги бўлган пациентларда b-адреноблокаторларни эҳтиёткорлик билан қўллаш керак, чунки бронхоспазм кучайиши мумкин.\nb-адреноблокаторлар аллергенларга нисбатан сезувчанликни ва анафилактик реакцияларнинг оғирлигини ошириши мумкин.\nb-адреноблокаторларни қўллашни тўсатдан тўхтатиш мумкин эмас. Даволашни имкон борича аста-секин, 10 кун давомида дозасини камайтириб, тўхтатиш керак.\nҲомиладорликда Небиворлд препарати она учун кутилган фойда ҳомила ёки янги туғилган чақалоқ учун кузатилиши мумкин бўлган ҳавфдан (ҳомилада ва янги туғилган чақалоқда брадикардия, артериал гипотензия, гипогликемия ривожланиши мумкинлиги сабабли) устун бўлган ҳолатдагина буюрилади. Агар Небиворлд препаратини қўллаш зарур бўлса, у ҳолда бачадон-йўлдош қон оқимини ва ҳомилани ўсишини кузатиш керак. Даволашни туғруқдан 48-72 соат олдин тўхтатиш керак. Бунинг имкони бўлмаган ҳолларда, янги туғилган чақалоқларни туғруқдан сўнг 48-72 соат давомида кузатиш керак.\nНебиволол кўкрак сути билан ажралиб чиқади. Лактация даврида Небиворлд препаратини қўллаш зарурати бўлганида эмизишни тўхтатиш керак.\nБолалар ва 18 ёшгача бўлган ўсмирларда препаратни қўллаш самарадорлиги ва ҳавфсизлиги ўрганилмаган.\nНебиворлд препарати билан даволаниш вақтида (ножўя самаралар ривожланганида) транспорт воситаларини бошқаришда ва диққатни жамлаш ва психомотор реакциялар тезлигини талаб этувчи потенциал ҳавфли фаолият турларини бажаришда эҳтиёткорликка риоя қилиш керак.\nСимптомлари: АБ ни пасайиши, кўнгил айниши, қусиш, цианоз, синусли брадикардия, атриовентрикуляр блокада, бронхоспазм, хушдан кетиши, кардиоген шок, кома, юрак уришини тўхташи кузатилиши мумкин.\nДаволаш: меъдани ювиш, фаоллаштирилган кўмир қабул қилиш тавсия этилади. Оғир даражадаги артериал гипотензияда, брадикардия ва юрак етишмовчилигида вена ичига b-адреностимуляторларни 2-5 минутлик интервал билан юбориш тавсия этилади. Ижобий самара бўлмаганида дофамин, добутамин ёки норэпинефринни юбориш мақсадга мувофиқдир. Кейинги даволаш чоралари 1-10 мг глюкагонни юбориш, трансвеноз интракардиал электростимуляторни ўрнатишдан иборат бўлиши мумкин. Бронхоспазмда вена ичига b2-адренорецепторларнинг стимуляторлари юборилади; юрак қоринчалари экстрасистолиясида – лидокаин юборилади (IA синф антиаритмик воситаларни юбориш мумкин эмас); тиришишларда – вена ичига диазепам юборилади.\nТаблеткалар. 14 таблетка блистерда. 2 ёки 6 блистер қўллаш бўйича йўриқномаси билан бирга картон қутига жойланади.


Мигел Диас-Канел Кубанинг янги раҳбари этиб...\n19.04.2018 22:49 0 97\nБугун, 19 апрель куни Куба парламентининг миллий мажлисида Мигел Диас-Канел мамлакатнинг янги раҳбари этиб тайинланди. Бу ҳақда «РИА Новости» хабар қилмоқда.\nШу вақтгача Диас-Канел Давлат кенгаши раисининг ўринбосари сифатида фаолият юритган эди. Аввалроқ 18-19 апрел кунлари унинг номзодига овоз бериш жараёни бўлиб ўтиши ҳақда маълум қилган эдик. Диас-Канел 604 овоздан 603 тасига, яъни 99,83 фоиз овозга эга бўлди. Унинг ўринбосари этиб Салвадор Валдес Меса тайинланди.\nУндан ташқари яна беш нафар ўринбосар сайланди. Улар: Римиро Валдес Менендес, Роберто Томас Моралес Охеда, Гладис Мария Бехерано Портела, Инес Мария Чапман ва Беатрис Жонсон Уррутиялар. Давлат кенгашига котиб сифатида Омера Акоста танланди.\nМамлакатнинг собиқ раҳбари Раул Кастро Кубани 2008 йилдан буён бошқариб келган. У ўз лавозимини апрель ойида тарк этади.\nКуба Кастро Диас-Канел


"Сизни йўқотиш аччиғини Аллоҳ бизга тотитмасин!"\nNews FeedTopics 12 747Photos 18 314Videos 302Participants 409 855\nШУМҚАДАМ (тошюраклар орасида қолган норасида қисмати) Докторлар бу ҳомилангиз хавфли дейишди. Туғсангиз соғлиғингиздан айриласиз. Назира опа ўз қарорида туриб олди. Вақти келиб ўғил чақалок туғилди. Назира опа ярим жон бўлиб қолди. Эри хатто ўғли хақида сўрамади ҳам. Аёли соғлиғидан қайғурарди. Собир ака аёлини жуда севарди. Катта ўғли ўн ёш, иккинчиси етти ёшда эди. Каттаси укасига умуман қарамасди. Онаси у туфайли касал бўлиб қолгандида. Кичиги бошида ўйнатиб юрди. Акаси сўкавергач у ҳам б\nПост: Баҳодир Аҳмедовдан. Маска жонга тегди, вой дооод деймиз-у, унинг фойдалари ҳам бор. Марҳамат: - Маскада бўлган вақтингизда маааззааа қилиб эснайсиз. Биров сезмайди🥱. - Маска сабаб соқолниям ўстириб юраверасиз. Давлат ишида ёки банкда ишласангиз ҳам)🧔 - Кейин яна нос чексангиз ҳам билинмайди. Жағингиз олдига чикиб колганини биров сезмайди, - Ўзингизга ўзингиз гапирадиган ҳаёлпараст бўлсангиз ҳам биров сезмайди🤔, - Мажлисларда раҳбарингизни гапи ёкмаса, бемалол юзига қараб пичир\nТаниш бир акамиз бўлардилар, Аллоҳ рахмат қилсин. Бир куни суҳбатимиз чоғида ажойиб гап айтиб қолдилар: - Фарзандларим ҳар кун ухлашдан олдин эртак айтиб беришларини сўрашарди. Уларни жойларига ётқизиб, қайсидир қахрамонлар, маликалару - шахзодалар ҳақида эртак айтиб берардим. Бир кун ажойиб фикр келиб қолди, Аждарҳо ҳақида афсона айтгунча, фарзандларим тарбияси билан шуғуллансамчи!? Шу оқшом янги эртак айтиб бердим: - Бир бор экан, бир йўқ экан, қадим замонда Абдуллоҳ деган бола бор экан. У ҳар\nҲаётий воқеа: ЧИРОҒИ СЎНГАН ОИЛА... Мана, Наима Қурбон билан севишиб турмуш қурганига ҳам 17 йил бўлди. Қурбон оиласининг камини тўлдирай деб нима ишлар қилмади?!Уларнинг бир-биридан ширин одобли икки ўғли ва бир қизчаси бор. Катта ўғли Қобилжон 16 ёшли эътиқодли йигит. Укаси Анваржон ҳам акасига қўшилиб илм сирларига қизиқа бошлаган. Ҳатто қўшнилари ҳам уларнинг нақадар ибратли оила эканлигига ҳавас билан қарарди. Қурбонга келсак, авваллига мол бозорида даллоллик билан шуғулланди. Кейинчали\nadded October 19 at 21:26\n#МУЛОҲАЗА_УЧУН Аёлингиз кўзингизга ёмон кўрина бошласа... Бир йигит ҳикмат ва тажриба эгаси бўлган бир донишманднинг олдига борди. Унга шундай шикоят қилди: - Аёлимни биринчи бор кўрганимда, Аллоҳ дунёда бошқа бу каби гўзал аёлни яратмаган бўлса керак деб ўйлагандим. Унга гапириб бошлаганимдан сўнг эса, бу каби аёллар кўп эканини кўрдим. Унга уйланганимдан сўнг эса, унданда гўзал аёллар кўп эканини ҳис қилдим. У билан бироз муддат яшаганимдан сўнг эса, дунёдаги исталган аёл менинг хотиним\nadded October 19 at 16:27\nЎғил боланинг илк қахрамони Отаси бўлади. Ўсиб улғайиб бошқа қахрамон топгунча Отанинг фарзанди ёнида бўлиши мухимдир... Дўстим, Сизнинг отангиз хам хеч кимга ўхшамаган, сиз учун фидокор инсондир... Буни улғайганингиз сайин кўпроқ тушина бошлайсиз... Мен хам улғайганим сайин отамнинг мендан ақлли эканликларига амин бўлиб боряпман. Мен учун Отамдан айрилиш суянчим, маслахатчим ва йўл кўрсатувчимдан айрилиш демакдир... Ота... Отажон... мени тарк этманг... Сизни қанчалар яхши\nAll 12 747\n— •❁✿Munis ✿❁•\n409 855 participants in the group\n🧚🏻♀No sociable 🧚🏻♀\nТогри .Уларни юзларини унутиб болмиди


«Темир хотин» асари муаллифи Шароф Бошбеков вафот этди - ShouBiz.uz\nЯнгиликлар 17:05 | 26.1.22\nБу ҳақда Ёзувчилар уюшмаси ахборот хизмати хабар берди\nЎзбекистонда хизмат кўрсатган маданият ходими, «Меҳнат шуҳрати»ордени соҳиби, таниқли драматург, Ёзувчилар уюшмаси аъзоси Шароф Бошбеков 26 январь куни оламдан ўтди.\nШароф Бошбеков 1951 йил 4 январда Самарқанд вилояти Булунғур тумани Ғубир қишлоғида туғилган. 1974 йили Тошкент театр ва рассомчилик санъати институтини тамомлаган. Ўқишни тугатгач, Муқимий номидаги давлат мусиқали театри, Сирдарё вилояти мусиқали драма театрида фаолият кўрсатган. Шундан сўнг 1983-1985 йилларда Ёзувчилар уюшмаси, 1986-1987 йилларда Миллий давлат академик драма театрида адабий ходим бўлиб хизмат қилди.\nШароф Бошбеков ёзувчилик ижодини 1980 йилда «Тақдир эшиги» номли комедия билан бошлаган. Шундан сўнг адибнинг бирин-кетин «Г» варианти (1981), «Ғурур» (1982), «Жумбоқ» (1986) ҳикоялари, «Тикансиз типратиканлар», «Мусиқа сайёраси», «Тентак фаришталар», «Тушов узган тулпорлар» (1983) драмаси, «Эшик қоққан ким?» (1987), «Эски шаҳар гаврошлари» (1998), «Темир хотин» (1989) каби жиддий комедиялари ёзилган. «Темир хотин» комедияси нафақат республика, балки бошқа мамлакатлар театрларида ҳам саҳнага қўйилди. Мазкур асар аввал Республика миқиёсида ўтказилган театр фестивалида бош соврин – «Гран-при»ни қўлга киритди, сўнгра Марказий Осиё мамлакатлари орасида ўтказилган театр фестивалининг мутлоқ ғолиби, деб топилди. Ушбу пьеса асосида бадиий фильм, оперетта ишланди. Асар 1989 йилда Ёзувчилар уюшмасининг Мақсуд Шайхзода номидаги йиллик мукофотига лойиқ топилди.\nШароф Бошбеков сценарийси асосида «Маъруф ва Шариф», «Юзсиз» (1993), «Тилла бола» (1994) каби фильмлар яратилди. У «Масхарабоз» (1996), «Фарҳод ва Ширин» фильмларида ҳам сценарий муаллифи, ҳам режиссёр сифатида иштирок этди. Унинг сценарийси асосида «Чархпалак» телесериали суратга олинган. Бундан ташқари, «Тентак фаришталар» (1995), «Зўрдан зўр чиқса» (1996) каби саҳна асарлари ҳам республика театрларида намойиш этилди.\nМустақиллик йиллари «Ўйин» (2002), «Дока рўмолнинг қуриши» (2004) телефильм сценарийларини ёзди, «Сўқмоқ» (2003), «Меҳр ва маузер» (2007) киноқиссаларини яратди. «Эшик қоққан ким бўлди?» (1989), «Фалакнинг гардиши» (2009), «Мусофир бўлмагунча» (2009), «Тентак фаришта» (2010), «Чархпалак» (2017), «Танланган асарлар» («2021») каби тўпламлари нашр этилган. Адиб драма ва киноқиссалардан иборат «Танланган асралар» китоби учун 2021 йили Ёзувчилар уюшмасининг «Йилнинг энг яхши асари» танлови ғолиби бўлди.\nШароф Бошбеков 1996 йили «Ўзбекистонда хизмат кўрсатган маданият ходими» фахрий унвони, 2001 йили «Меҳнат шуҳрати» ордени билан тақдирланган.


Бугунги кунда юртимизда кенг кўламли ислоҳотлар, туб ўзгаришлар рўй бермоқда. Натижада халқимизнинг турмуш фаровонлиги ҳамда эртанги кунга бўлган умиди юксалиб боряпти.\nМамлакатимизда қизғин кечаётган обуна мавсуми кўплаб босма даврий нашрлар олдига турли муаммоларни қўяётгани сир эмас. Айниқса, йиллик обунаси муассис вазирлик, ҳокимлик ва бошқа ташкилотлар томонидан уюштириб келинган айрим нашрлар раҳбарларининг боши қотгани ҳам бор гап. Хўш, обунани ихтиёрий ва самарали ташкил этиш учун нима қилмоқ керак?\n"Дўстлик байроғи" газетасининг 74-сонида (18.09.2018) "Обуна мажбурийми? ёхуд иқтисодий тараққиёт ва маънавий камолот йўлида матбуотнинг ўрни ҳақида мулоҳазалар" номли мақола чоп этилган эди. Шундан сўнг, бир қатор газетхонлар мазкур мақола бўйича муносабат билдиришди. Қуйида ушбу фикр-мулоҳазаларни келтириб ўтамиз.\nОчиғини айтсам, сарлавҳага чиқарилган савол анча йиллардан буён мени қийнаб келарди. Яна бир эътирофли жиҳати шундаки, сўнгги бир йил давомида ушбу жумла хаёлимда жуда кўп бор тикланди, қатъийлашди, республикамизнинг турли жабҳаларда ривожланаётган ҳаёт, жамиятимизда кечаётган янгиланишлардан куч олди, тўйинди.\nЖорий йилнинг 20 июль куни Президентимиз томонидан "Фан ва олий таълим соҳаси ходимларининг меҳнат ҳақи миқдорини янада ошириш, илмий ва илмий-техник фаолият натижалари жорий этилишини давлат томонидан қўллаб-қувватлаш чора-тадбирлари тўғрисида"ги қарор имзоланди.\nОилавий тарбия деганда, ота-оналарнинг бола шахсида маънавий-ахлоқий, нафосат, меҳнат ва бошқа ижтимоий омилларни шакллантиришлари тушунилади. Бунда ижтимоий ва маънавий ўзгаришлар таъсирида оиланинг ўзи ҳам жиддий янгиланиб бораётганини эсдан чиқармаслик лозим.\nХизматлар сифати яхшиланиб, ҳажми ошади\nЖаҳон тажрибасидан маълумки, қишлоқ хўжалигини ривожлантириш, аграр тизимда самарадорликка эришиш, аввало, ушбу соҳада маҳсулот ишлаб чиқарувчиларга механизация ва сервис хизматлари кўрсатиш қай даражада йўлга қўйилганига боғлиқ.\nТабиатни асрашда муҳим босқич\nРеспубликамизда атроф-муҳит муҳофазасини таъминлаш баробарида аҳоли саломатлигини мустаҳкамлаш, табиий ресурслардан оқилона фойдаланиш соҳасида ҳам изчил ислоҳотлар амалга оширилмоқда.\nВиртуал оламдаги хавфли хуруж\nАхборот-коммуникация технологиялари қулайликларининг ортиши, биринчи навбатда, ижтимоий ҳодиса эканини инобатга олсак, ўз-ўзидан аёнки, ахборот хавфсизлигини таъминлаш, аҳоли ва фуқароларни кибер-таъсир ва жиноятлардан ҳимоя қилиш энг долзарб вазифа саналади.


Ёш тадбиркорларга 94 миллиард сўм – Yoshlar ovozi\n20.05.2019 20.05.2019 Yoshlar ovozi\n2019 йилда Тошкент шаҳрида ёш тадбиркорларнинг 149 та лойиҳаси учун 94 миллиард сўм кредит ажратилади. Натижада 2 минг 235 нафар ёш ишли бўлади.\nБу ҳақда “Ёшлар — келажак бунёдкори” мавзуида Ёшлар пресс-клубида бўлиб ўтган очиқ мулоқотда маълумот берилди. “Yoshlar — kelajagimiz” жамғармаси томонидан ўтказилган тадбирда Марказий банк, Савдо саноат палатаси, Тошкент шаҳридаги туман давлат солиқ қўмиталарининг вакиллари иштирок этди.\nТадбирда кредит олиш истагида бўлган ёшларни аниқлаш, уларга кредит ажратиш, бу орқали бандликни таъминлаш масалалари муҳокама қилинди. Мутахассислар иштирокчиларга бўш иш ўринлари, солиқ тизимидаги янги ўзгаришлар, тадбиркорлар учун мавжуд солиқ турлари ва имтиёзлар тўғрисида маълумот берди.\nЭслатиб ўтамиз, шу кунгача бешта муҳим ташаббус доирасида жамғарманинг Тошкент шаҳридаги туман филиалларида ишчи гуруҳлари шакллантирилиб, Учтепа туманидаги 95 та маҳаллада тарғибот тадбирлари ўтказилди, 900 нафардан зиёд ёшнинг тадбиркорлик бўйича малакаси оширилди.\n← Бўкани энди таниб бўлмайди\nҒолиблар аниқланди →


16:19 20.03.2017 (Янгиланган 16:21 20.03.2017) Ҳавола олиш\nНаврўз ажойиб байрам. У нафақат форс ва туркий халқларда Янги йилнинг расман кириб келиши туфайли (аслида бу ҳам муҳим), балки табийтнинг уйғониши, янги умидлар ва келажакка ёрқин муносабат пайдо бўлиши туфайли ҳам ажойиб.\nЯнги умидлар эса, асоссиз жойда пайдо бўлмайди. Улар воқелик, мавжуд вазиятга мувофиқ ҳолда пайдо бўлади. "Бешлик" давлатларининг сиёсий етакчилари ва раҳбарлари халқаро майдондаги мавжуд кучлар ва уларнинг жойлашувини инобатга олган ҳолда фақат олға қадам ташлаш йўналишини танлашга тўғри келади.\nБугунги кунда мазкур минтақа мамлакатлари учун бу жойлашув кескин ўзгарди.\nБирлашув АҚШга таҳдид сифатида\nЭслатиб ўтамиз, СССРнинг барча нуқтаи назарларга кўра сунъий ва ёмон ташкиллаштирилган парчаланишидан сўнг (на Қозоғистон, на Қирғизистон, на Тожикистон, на Туркманистон ва на Ўзбекистон бу жараённинг ташаббускори бўлган) собиқ совет маконидаги ҳар қандай бирлашув жараёнлари Америка Қўшма Штатларига нисбатан тўғридан-тўғри таҳдид сифатида кўрилиши шарт бўлган "Бжезинский доктринаси" вужудга келди. Америкалик сиёсатшуноснинг фикрича, бундай жараёнлар СССРни қайта тиклашга олиб келади. Бу фикрда улкан айёрлик мужассам.\nМаълумки, Совет иттифоқи ва Қўшма Штатлар бир-бирига қарши совуқ уруш олиб боришган. АҚШ стратегик режалаштиришининг ўта-ўта махфий ва ўта расмий ҳужжатларига кўра, совуқ урушдан мақсад "бор-йўғи" СССРни заифлаштириш ва унинг режимини ўзгартириш бўлган. Қайта қуришнинг уч йили ичида бу мақсадга эришилди: ҳарбий жиҳатдан Совети иттифоқи "ўтирди", советлар Европани тарк этишди, ортодоксал коммунизм ўрнини тушунарсиз еврокоммунизим, аниқроғи — маъносиз социал-демократия мафкураси эгаллади.\n1988 йилда совуқ уруш тугагани эълон қилинди, Ғарб эса асосли равишда ўзини ғолиблар сафига тиркади. Шу холос. Ўтган асрнинг 90-йиллари бошида СССрнинг тарқалиб кетиши бу энди ички импровизация, советлар партиясининг ўйини. Жаҳон етакчилари ва уларга хизмат кўрсатувчи экспертлар (Украинада ўз манфаатларига эга бўлган Бжезинский гуруҳини ҳисобга олмаганда) "20 асрнинг йирик геосиёсий ҳалокати"дан унчалик ҳам қувонишмаган. Жаҳондаги барқарорликка путур етди, Америка эса ягона куч маркази бўла олмади (менимча, бўлишни хоҳламади). Кўп қутблилик қиммат туради, у улкан миқёсдаги уринишлар ва миллат қурбонларини талаб қилади.\nМарказий Осиё мамлакатларида президентлик институти вужудга келди, АҚШ Давлат департаменти эса минтақанинг етакчи мамлакатларига қувур йўллари ва бошқа "мазали" инфраструктура лойиҳалари ҳақида булбулдек сайраб Россия билан яқинлашишга йўл қўймасликка уринган тажрибали ходимларини (масалан, халқаро муносабатларда бошқарилувчи тартибсизликлар тамойилининг "отаси" бўлган Стив Манн бир муддат Туркманистонда элчи бўлган) жўнатди.\nБироқ АҚШ маъмурияти Марказий Осиё мамлакатлари иқтисодиётида иштирок этмаслик, Афғонистондан қўшинларини олиб чиқиб кетганидан сўнг минтақада ҳарбийларини қолдирмаслик ҳақида якуний қарорга келгач, ҳаммаси кескин ўзгариб кетди. Албатта, бу Трампнинг ғалабасидан анча олдин юз берганди.\nМарказий Осиё минимализми\nВашингтоннинг Марказий Осиё бўйича ташқи сиёсатини таҳлил қилиб чиққан аналитиклар уни стратегик минимализм тамойили деб аташади. Хорижлик тадқиқотчиларнинг фикрича, бу тамойил нафақат АҚШнинг Марказий Осиёдаги инфраструктуравий лойиҳаларга, жумладан стратегик аҳамиятга эга нефть ва газ қувурларига бир доллар ҳам киритмагани ва фойдали қазилмаларни излаш бўйича инвестиция киритишга мутлақо қизиқмаганида, балки бир пайтлар ўзларининг бонг урилган "Ягона ипак йўли" ташаббусларига қарши чиқишларида ҳам кўринади.\nУларнинг тамойилларига (ҳозирда ички сиёсий мақсадларда кенг фойдаланилмоқда) кўра, Марказий Осиё мамлакатлари фақат Россия ва Хитойга кўз тиккан нобарқарор авторитар режимли давлатлар экан. Марказий Осиё мамлакатлари ўз ташқи ва ички хафвсизлигини таъминлаш учун террорчи гуруҳлар ёки диний экстремистик гуруҳлардан келадиган хатарларни бартараф этишда бирга ҳамкорлик қиладиган Россия ва ХХР билан етарлича алоқа ўрнатса бас.\nБу тамойилда таъкидланишича, Марказий Осиё мамлакатлари минтақавий савдода ўз ўрнини мустаҳкамлаш, минтақада таъсир кўрсатиш учун бир-бирлари билан рақобат қилар экан. Ушбу давлатлар ҳукуматлари ўз манфаатлари учун қўшнилар билан муносабатда "россия" ёки "хитой" картасини ишга солармиш. Марказий Осиёнинг ҳеч бир давлати умумминтақавий масалаларга эътибор қаратмоқчи эмас экан.\nАмерикалик аналитикларнинг айтишларича, уларнинг стратегик минимализм тамойили минтақадан кетиш ёки "демократияни ривожлантиришни қўллаб-қувватлаш"дан воз кечишни англатмайди. Улар инсон ҳуқуқлари, давлат қурилишининг демократик асослари борасида ўзлари чизган чегарадан чиқмасликни тавсия қилиб, бу қоидани бузиш Америка дипломатиясининг кескин салбий жавобига ёки ҳатто ҳарбий арашлаувга олиб келиши мумкинлигини айтишади.\nУларнинг фикрича, "стратегик юк"нинг катта қисмини Шанхай ҳамкорлик ташкилотига аъзо йирик давлатлар — минтақадаги геосиёсий ўйинчилар елкасига юклаш орқали АҚШ манфаатларини ҳимоя қилиш яхшироқ.\nЮқорида айтилганларни оддий тилга шундай деб ўгириш мумкин: "Сизлар (Марказий Осиё мамлакатлари) истаган жойингизга боришингиз мумкин ва Россия билан чуқурроқ ҳамкорлик қилишингизга ҳам қаршимасмиз. Фақат, Худо ҳаққи, сизларга қарши чиқувчилар ва демократия ҳимоячиларини қаттиқ қийнаманг, акс ҳолда эпчил ҳуқуқни ҳимоя қилувчи ташкилотлари бизни, Америка президентларининг ўзини қийнаб юборишади, "зўравонларга эътиборсизлик"да айблашади".\nҚозоғистон, Қирғизистон, Тожикистон, Туркманистон ва Ўзбекистонга нисбатан Бжезинский доктринасининг тамом бўлиши Америкага нисбатан геосиёсий лаънат билан қарашни йўқ қилди. Россияга эътибор билан боқиш эса минтақадаги раҳбарларнинг эркин танлови бўлиб, менинг фикримча, бу танлов мустақил, миллий манфаатлардан келиб чиққан ҳолда, ҳеч қандай босимларсиз бўлади.


Замонавий инфратузилма, янги йўналишлар\nсайёҳлик соҳасининг жадал ривожини таъминлайди\nҲозирги кунда туризмдан келадиган даромад халқаро иқтисодий рейтингда автомобиль ва нефть-газ саноатидан кейин учинчи ўринда туради. Ушбу тармоқда дунё бўйича 200 миллион нафардан зиёд киши меҳнат қилаётир.\nЎзбекистон замини ҳам тарихий ёдгорликлар, маданий мерос объектлари ҳамда муқаддас қадамжоларга бой. Юртимизда уларнинг 4 мингдан ортиғи давлат рўйхатига олинган. Бухоро, Самарқанд, Шаҳрисабз, Хива каби кўҳна ва навқирон кентларимиздаги обидалар, осориатиқаларни томоша қилиш, уларнинг бетакрор жозибасидан ҳайратланиш мақсадида олис ўлкалардан узоқ йўл босиб келаётганлар сафи эса йил сайин кенгаймоқда.\nБугун Қашқадарё вилоятидан ҳам маҳаллий ҳамда хорижий сайёҳлар қадами узилмайди. Негаки, воҳадаги 1164 та маданий мерос объекти, хусусан, 917 та археология, 173 та архитектура ёдгорлиги, диққатга сазовор 20 та манзил довруғи аллақачон тилга тушиб улгурган. Бинобарин, ҳайкалтарошликка оид 54 та монумент санъатсевар инсонларни мафтун этаяпти.\nҚарши шаҳридаги Одина, Кўкгумбаз, Қашқадарё кўприги, Шаҳрисабздаги Оқсарой ёдгорликлари, Китоб туманидаги Ҳазрати Башир, денгиз сатҳидан 4145 метр баландликда жойлашган Ҳазрати Султон ота, Қамаши туманидаги Лангар ота зиёратгоҳлари, соҳибқирон Амир Темур туғилиб ўсган жойлар ва аждодларимиз томонидан бизгача етиб келган маънавий мерос ҳудуднинг туризм салоҳияти юқорилигидан далолат беради. Чунки ушбу бебаҳо бойликларимиз, воҳанинг бетакрор табиати барчани ўзига чорламоқда. Ўтган йили Қашқадарёга қарийб 66 минг нафар сайёҳ, жумладан, 5 минг нафарга яқин хорижлик меҳмон ташриф буюргани сўзимиз тасдиғидир. Уларга кўрсатилган хизматлар ҳажми эса 353,7 минг АҚШ долларини ташкил этди. Қувонарлиси, жорий йилнинг биринчи чорагида мазкур кўрсаткич ўтган йилнинг шу давридагига нисбатан 20 фоиз ўсди.\n— Воҳамизда сайёҳликни ривожлантириш юзасидан кенг кўламли ислоҳотлар амалга оширилаётир, — дейди “Ўзбектуризм” Миллий компаниясининг Қашқадарё вилояти бўйича вакили Ўктам Хўжаяров. — Муқаддас қадамжолар, тарихий обидалар қайта чирой очаяпти. Экотуризм равнақ топмоқда. Келгусида бу жабҳадаги саъй-ҳаракатларни кучайтириш мақсадида ёдгорликлар ҳамда диққатга сазовор манзиллар бўйлаб янги йўналишлар ишлаб чиқиш, туристик хизматлар сифатини янада ошириш режалаштирилаётир. Шунингдек, вилоятда 2016/2017 йилларда туризм соҳасини ривожлантириш дастури такомиллаштирилди. Жами 95 та лойиҳани ўз ичига олган мазкур ҳужжат ижросини таъминлаш учун 56,8 миллиард сўм маблағ ажратилиши белгиланган. Бунинг ҳисобидан маданий мерос объектлари консервация ва реставрация қилиниб, улар ён-атрофи ободонлаштирилади. Сайёҳлар учун кўнгилочар тадбирлар ўтказиш, меҳмонхоналар, замонавий инфратузилма объектларини барпо этиш каби чора-тадбирлар олиб борилади.\nАйтиш жоизки, бугунги кунда вилоятда 27 та сайёҳлик ташкилоти чет эллик меҳмонлар хизматида. Улар сони ҳадемай яна 8 тага кўпайиши кўзда тутилган. Яқинда Қарши шаҳрида “Сарбон ЛТД” масъулияти чекланган жамиятига қарашли 30 ўринли, “Эрис комфорт” хусусий корхонасига тегишли 25 ўринли меҳмонхоналар ишга туширилди. Шаҳрисабздаги Оқсарой, Дор ут-тиловат, Дор ус-саодат мажмуалари бўйлаб экскурсия учун мўлжалланган 4 та электромобиль ҳаракати йўлга қўйилди.\nСифатли хизмат — муваффақият омили. Шундан келиб чиқиб, “Ўзбектуризм” Миллий компанияси воҳада соҳага ихтисослаштирилган корхоналар раҳбарлари, маъмурлар, официант ва ошпазлар, меҳмонхона хизматчилари малакасини ошириш бўйича ўқув курслари ҳамда семинарлар ташкил этишга алоҳида эътибор қаратаяпти. Бундан ташқари, “Қарши — Самарқанд”, “Қарши — Бухоро”, “Қарши — Термиз”, “Қарши — Хоразм” йўналишлари бўйлаб сайёҳлик хизматлари йўлга қўйилмоқда.\nАлбатта, буларнинг барчаси Қашқадарёда иқтисодиётнинг мазкур сердаромад тармоғи янада равнақ топиб, жорий йилда ҳудудга ташриф буюрадиган хорижий сайёҳлар сони ўтган йилдагига нисбатан 2 баравар кўпайишига мустаҳкам замин ҳозирлаётир.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Рақслари шов-шувга сабаб бўлган Жамила Ғофурова ва Ойдин Юсупованинг гап-сўзларга жавоби\t12:49, 28 май 2016\tЯқинда актрисалар Жамила Ғофурова ҳамда Ойдин Юсупова бир сайт лойиҳаси учун хорижлик хонандалар Шакира ва Бейонсенинг “Beautiful Liar” номли қўшиғига ишланган клипга тақлид қилган ҳолда суратга тушишгани ҳақида хабар бергандик.\n— Шакира ва Бейонсенинг клипига тақлид қилиш таклифига рози бўлишингизга нима сабаб бўлди? Жамила Ғофурова, актриса: — Ижодкор сифатида ўзимга бўлган ишончни текшириш. Бу лойиҳада бошқа санъаткорлар ҳам иштирок этишган.\n— Тўйда улар бундай эҳтиросли ҳаракатлар қилмайди-да! Хориж хонандаларининг ҳаракатларини бажариш ўзингизга эриш туюлмадими? Ж.Ғ.: — Мен актрисаман, юклатилган вазифани аъло даражада бажариб бериш бу — касбим тақозоси. Қолаверса, эҳтиросимни кўрсата оладиган актрисаман. Мухлисларим нега ҳайратланишди ҳайронман. Ахир рақс тушган ҳолатимдаги фильмларим талайгина-ку?! Маъсума аёл ролларини ўйнаб, бирданига бундай қиёфада чиқаётганим йўқ. Актриса сифатида тақлидчилик борасидаги қирраларимни очишнинг ёмон тарафи йўқ. Баъзи актрисалар “Томошабин ёмон кўриб қолади”, деб бундай лойиҳалардан ўзларини олиб қочишади. Мен эса аксинча, имкониятларимни синаб кўришдан чўчимайман. Қисқаси, клипда меъёр чегарасидан четга чиқмаганман.\nУ\tГость\t13:33, 14 июнь 2016 Узини ута акилли ва маданиятли килиб курсатади фильмларида у яъни Ойдин,хакикий башараси мана уни!!!\tҚиличбек Мадалиев "Ошиқлигимни айтинг" таронасига клип суратга олди (Видео)


Украина ҳарбийлари Дебальцевони ташлаб чиқмоқда\n“Донбасс” батальони қўмондони, Верховная Рада депутати Семён Семенченко Украина кучларини Дебальцеводан олиб чиқиш бошланганини хабар қилди. Унинг айтишича, Дебальцево – Артемовск йўлидан ташқари шаҳарга олиб борувчи барча йўллар Украина ҳарбийлари назорати остида.\nСепаратчилар Дебальцево – Артемовск йўлида Украина ҳарбийларининг шаҳардан чиқишига тўсқинлик қилишга уринмоқда.\nДавом этаётган жангларда гаубицалар, “Град” ва “Ураган” қурилмаларидан, миномет ва танклардан фойдаланилмоқда, деб ёзди Семенченко.\nУкраина мудофаа вазирилиги хабарига кўра, сўнгги сутка давомида сепаратчилар Дебальцевга “Град” ва замбараклардан 5 марта зарба берди, темир йўлларга, электр узатиш линияларига зарар етказилди.\nАртзарбалардан кейин сепаратчилар Дебальцевони ишғол қилиш учун ҳужум бошлади, дейилади вазирлик хабарида.